Bazel: Potpisani Amandmani na Sporazum o podregionalnoj kontroli naoružanja\nGovor prvog potpredsednika Vlade i ministra spoljnih poslova Republike Srbije Ivice Dačića prilikom današnjeg potpisivanja Amandmana na Sporazum o podregionalnoj kontroli naoružanja na Ministarskom savetu OEBS u Bazelu:\nNa početku, posebno bih se zahvalio Švajcarskoj, koja je, uvažavajući značaj rezultata ostvarenih u primeni Sporazuma o podregionalnoj kontroli naoružanja, omogućila potpisivanje Amandmana na ovaj Sporazum u sklopu zasedanja Ministarskog saveta OEBS u Bazelu.\nSporazum o podregionalnoj kontroli naoružanja ili Sporazum iz Firence na prepoznatljiv način pokazuje da jedan ovakav model kontrole naoružanja može dovesti do uspostavljanja uravnoteženog vojnog balansa u regionu primene, time doprinoseći i njegovoj ukupnoj bezbednosti i stabilnosti.\nPotpisivanje Amandmana, kojim će se okončati funkcija Ličnog predstavnika predsedavajućeg OEBS za član IV i time stvoriti uslovi da Strane u celosti preuzmu sve nadležnosti i odgovornost za njegovu dalju primenu, još je jedna potvrda da Sporazum iz Firence predstavlja „uspešnu priču" i za sam OEBS.\nStrane su svojom angažovanošću, odlučnošću, doslednošću i posvećenošću tokom 18 godina primene ovog Sporazuma, potvrdile visok stepen odgovornosti i visoke stručne kapacitete za njegovu primenu. Rezultati koje su Strane postigle zajedničkim angažovanjem i kroz odgovoran pristup u izvršavanju obaveza u primeni ovog Sporazuma su impozantni. Činjenica da tokom 18-godišnje primene Sporazuma nije bilo problema, ni zastoja u primeni održava visok stepen saradnje, transparentnosti i razumevanja Strana i postignute standarde.\nMi nismo samo uspešno primenili Sporazum o podregionalnoj kontroli naoružanja u kontekstu svođenja pet kategorija naoružanja koje se ograničava na dogovorene limite, već smo istovremeno uspeli da ovaj Sporazum definiše i novi model ponašanja između Strana koje ga primenjuju.\nPored toga, obezbeđeni su efikasni mehanizmi za uspostavljanje režima kontrole naoružanja koji odgovaraju potrebama Strana i koji su u potpunosti u skladu sa evropskim standardima iz sistema definisanog Ugovorom o konvencionalnim snagama u Evropi. Takođe, Sporazum je uspeo da ponudi model kontrole naoružanja koji može uspešno da se primeni i odgovori specifičnim potrebama i drugih regiona. Stoga, ovaj Sporazum po svojim kvalitetima i ukupnim dometima ima značaj koji prevazilazi podregionalne okvire.\nRepublika Srbija je dala značajan doprinos uspehu ovog Sporazuma. Kao Strana Sporazuma, čija je prva podneta informacija predstavljala polaznu osnovu za izračunavanje limita drugih Strana, odnosno određivanje ukupnog nivoa naoružanja u regionu, ali i kao Strana koja je imala najviše naoružanja koje je bilo predmet obaveze smanjenja i koja prima i sprovodi najveći broj inspekcija, ona će nastaviti i dalje da ga primenjuje sa istom posvećenošću.\nNa kraju, dozvolite mi da se posebno zahvalim Ličnom predstavniku predsedavajućeg OEBS za član IV generalu Mikele Toresu, kao i svim drugim bivšim Ličnim predstavnicima, koji su nam pomagali i bili podrška da ovaj posao tako uspešno realizujemo.\nTakođe, želim da se zahvalim vladi Italije čijih je pet generala obavljalo funkciju Ličnog predstavnika predsedavajućeg OEBS za član IV. Zahvalnost upućujem i Norveškoj, čiji je general Vigleik Eide obavljao funkciju prvog Ličnog predstavnika u posebno delikatnim fazama – fazi pregovora i početnom periodu primene Sporazuma.\nZahvalni smo i predstavnicima država članica Kontakt grupe, koji su bili uz nas i pružali nam podršku, uz uverenje da ćemo uspešnu saradnju nastaviti i u periodu koji je pred nama.\nSrbiji, kao predsedavajućoj OEBS u 2015. godini, koja je ujedno i jedna od Strana Sporazuma iz Firence, pripala je čast, ali i odgovornost da tu saradnju usmerava na dobrobit Strana, ali i organizacije u celini.


Aplikacija za iOS, za nadzor nad decom, izložila hiljade lozinki korisnika\nMobilni telefoni, 22.05.2018, 11:00 AM\nAplikacija za iOS koju roditelji mogu koristiti za praćenje aktivnosti svoje dece na Appleovim uređajima otkrila je Apple ID lozinke u tekstualnom obliku zbog toga što su podaci čuvani na nezaštićenom serveru.\nIronija je da je aplikacija TeenSafe, koja nudi bezbedan nadzor nad decom, uključujući poruke, lokaciju, pozive i aktivnosti na internetu, čuvala lozinke u tekstualnom obliku na serveru hostovanom na Amazon Web Services.\nPrema tvrdnjama firme koja je vlasnik aplikacije, TeenSafe ima milion korisnika, roditelja koji koriste njenu uslugu, i informacije o najmanje 10200 korisnika koje su bile izložene na nezaštićenom serveru. Informacije koje su bile dostupne uključuju email adrese roditelja i dece, kao i lozinke dece.\nOno što je zabrinjavajuće je da je TeenSafe, uprkos tome što je rukovao tako važnim informacijama, zahtevao od roditelja da onemoguće dvostruku autentifikaciju za Apple ID koji su želeli da prate, kako bi mogli pristupiti informacijama bez potrebe da zahtevaju pristup sa drugog uređaja.\nSa druge strane, na serveru nisu bili čuvani lični podaci, kao što su fotografije, poruke ili podaci o lokaciji, mada sa Apple ID, napadači su mogli dobiti dodatne informacije o kompromitovanim nalozima.\nPredstavnik firme TeenSafe izjavio je da je kompanija već osigurala nezaštićeni server i da sada obaveštava vlasnike naloga na koje je ovo imalo uticaj da bi bilo poželjno primeniti dodatne mere sigurnosti, kao što je promena lozinke.\nKompanija je prećutala ostale detalje o ovom incidentu, ali biće interesantno otkriti koliko je naloga zaista bilo ugroženo i da li su podaci sačuvani na drugim serverima takođe bili nezaštićeni.


Telekom je na redovnoj godišnjoj Skupštini akcionara, održanoj u septembru prošle godine, donio odluku o isplati dijela dividende u iznosu od 1,9 miliona eura, dok je predlog odluke o isplati dodatnih 1,9 miliona objavljen danas.\n„Uspješno smo održali prvi 'Dan sa investitorima', gdje smo prezentovali akcionarima i investitorima sve tekuće podatke koji su od značaja za njih. Kao što smo očekivali interesovanje je bilo veliko“, kazao je Pavle Đurović, direktor Sektora za korporativne i pravne poslove i sekretar Telekoma. „'Dan sa investitorima' početak je dobre korporativne prakse promovisanja transparentnosti u poslovanju i odgovornosti prema investitorima i partnerima, budući da je želja Telekoma da nastavi sa održavanjem periodičnih sastanaka koji bi, pored redovne godišnje Skupštine akcionara, informisali akcionare i investitore o poslovnim planovima i strateškim odlukama u kompaniji“, zaključuje Đurović.\nTelekom je, uprkos brojnim izazovima u svakodnevnom poslovanju izazvanim pandemijom, u 2020. uspio ostati tržišni lider u ukupnom broju postpejd korisnika – u biznis i rezidencijalnom segmentu – kao i lider u segmentu mobilnog interneta.\nIz Telekoma ističu da su značajan dio svojih aktivnosti protekle godine posvetili unapređenju zadovoljstva korisnika, kako bi opravdali njihovo povjerenje. Istraživanje zadovoljstva korisnika koje se kontinuirano realizuje u cijeloj Deutsche Telekom Grupi, koristeći isti set parametara i kriterijuma u svim kompanijama unutar Grupe, pokazalo je da su korisnici Crnogorskog Telekoma posebno zadovoljni fiksnim uslugama, naročito brzinom interneta. Istraživanje takođe ističe njihovo zadovoljstvo stabilnošću i brzinom mobilnog interneta, a korisnici Telekoma imaju i snažniji osjećaj da se vodi računa o njihovim potrebama.


Svjetske agencije: Vučić učvršćuje vlast, sprema Srbiju za ulazak u EU | Banjaluka.net\nOn je na Glavnom odboru SNS rekao da je vladi potreban “pun mandat za teške odluke kako bi Srbija mogla da bude spremna da uđe u EU do 2020. godine”, prenosi američka agencija, napominjući da Vučić pokušava da pokrene ekonomiju poslije trogodišnje recesije, prenosi Tanjug.\nRojters podsjeća i da je Vučić optužio opozicioni DS da je doveo zemlju na ivicu kolapsa i obećao da će “razbiti spregu između političara, tajkuna, kriminala i korupcije”, dok ga protivnici optužuju za autokratiju, gušenje slobode medija i nedovoljan napredak na ekonomskom planu.\nItalijanska agencija Ansa javlja da se srpski premijer izjasnio u korist vanrednih izbora kako bi, kako je rekao, razriješio”latentan društveni sukob” u Srbiji koji spriječava i usporava tok reformi neophodnih za brze evropske integracje.\nNjegova odluka je bila propraćena “ovacijama” na skupu SNS, dodaje Ansa.\nVladajuća koalicija u Srbiji ima jasnu parlamentarnu većinu, ali Vučić, kako se čini, “želi da cementira svoj uticaj u situaciji kada se špekuliše o neslaganjima SNS,” ocjenjuje AP.


Džulijus Rendl - Blic Sport\nOn je igrač koji je najviše napredovao u NBA ligi, a trofej mu je predat na DIRLJIV NAČIN /VIDEO/\nZa košarkaša koji je najviše napredovao u NBA sezoni 2020/2021 proglašen je član njujorških Niksa, Džulijus Rendl.\nBorba za plej-of poziciju u nikad zanimljivijoj Zapadnoj konferenciji NBA lige dovela je do dramatičnog meča između Lejkersa i Denvera, u kojoj su sudije sprečile da Nikola Jokić uđe u fizički sukob sa velikom nadom ekipe iz "grada anđela", Džulijusom Rendlom.\nNova nada Lejkersa - Od loma noge do vrha NBA Top 10 liste /VIDEO/\nNajbolji potez minule noći izveo je 21-godišnji košarkaš Los Anđeles Lejkersa Džulijus Rendl.\nTRIJUMF IMA I BOLNE STRANE Zakucavanje Lejkersa preko Bjelice /VIDEO/\nOdlično je iskoristio svoju šansu Nemanja Bjelica na NBA debiju, ali je u pobedi protiv Lejkersa (111:112) osetio i kako se snažna košarka igra u najjačoj ligi sveta.\nNada Lejkersa slomila nogu na debiju\nLos Anđeles Lejkersi su doživeli peh na startu nove sezone, jer je u porazu od Hjustona njihov mladi igrač, sedmi pik sa ovogodišnjeg drafta Džulijus Rendl, slomio nogu.


pomoć EU – Bankar.me\nTag Archives: pomoć EU\nApril 30, 2021 CRNA GORA, FINANSIJE, SVE VIJESTI 0\nEvropska unija će, prenamjenom sredstava iz odobrenih IPA programa, podržati Crnu Goru u borbi protiv širenja korona virusa i saniranju ekonomskih posljedica epidemije sa 53 miliona eura\nMarch 11, 2021 EVROPA, FINANSIJE, SVE VIJESTI 0\nEvropska komisija EK predložila je paket od skoro 530 miliona eura dodatne finansijske podrške u okviru Fonda solidarnosti EU.\nOd EU 40 miliona eura za razvoj željezničke infrastrukture\nDecember 14, 2020 CRNA GORA, SAOBRAĆAJ, SVE VIJESTI 0\nDecember 9, 2020 CRNA GORA, MAKRO, SVE VIJESTI 0\nEvropska unija je prenamjenom sredstava iz odobrenih IPA programa podržala Crnu Goru u borbi protiv širenja virusa i saniranju ekonomskih posljedica epidemije sa ukupno 53 miliona eura. Ono što je najvažnije je da će od dijela toga novca biti izgrađena Klinika za infektivne bolesti vrijedna 8,5 miliona eura, a pominje …\nNovember 11, 2020 Članci, CRNA GORA, MAKRO, SVE VIJESTI 0\nEvropska unija obezbijedila do 40 miliona eura budžetske podrške Crnoj Gori, uplaćena prva rata od 28 miliona eura, saopšteno je iz EU info centra.\nNovember 6, 2020 CRNA GORA, MAKRO, SVE VIJESTI 0\nEvropska unija (EU) tokom novembra će uplatiti Crnoj Gori 28 miliona eura koji su dio donacije iz bespovratnog novca od 53 miliona eura namijenjenog za ublažavanje posljedica pandemije koronavirusa, dok je prošlog mjeseca uplaćeno 30,9 miliona podrške kroz povoljni kredit. To je zvanično odgovoreno “Vijestima” u Delegaciji EU u Crnoj …\nOctober 17, 2020 CRNA GORA, MAKRO, SVE VIJESTI 0\nCrna Gora bi mogla očekivati da dobije oko pet odsto sredstava, grantova i povoljnih kredita od devet milijardi eura iz Investicionog okvira Evropske komisije (EK) za Zapadni Balkan, što je oko 450 do 500 miliona, ali sve zavisi od kvaliteta projekata koji se predlažu, ocijenio je sagovornik “Vijesti” uključen u …


Poziv za volontiranje na Međunarodnoj studentskoj nedelji u Beogradu - Mingl\nPred nama je još jedno, dvanaesto po redu, beogradsko leto tokom koga će srpsku prestonicu posetiti više od 150 studenata iz čitavog sveta!\nMeđunarodna studentska nedelja u Beogradu će se ove godine održati od 15. do 23. jula pod sloganom Preuzmi inicijativu, a domaći i strani učesnici će imati priliku da uživaju u raznovrsnim manifestacijama zabavno-edukativnog karaktera.\nPozivaju se svi zainteresovani mladi da učestvuju u organizaciji najvećeg studentskog festivala u Jugoistočnoj Evropi!\nKao volonterima na festivalu, pružiće im se prilika da steknu različita korisna iskustva: od veština organizovanja i upravljanja događajima do druženja sa vršnjacima iz čitavog sveta i upoznavanja njihovih kultura. Budući da je projekat međunarodnog karaktera, zvanični jezik festivala je engleski.\n1. Group guide volonteri/ke, koji će koordinisati grupama učesnika prilikom održavanja različitih manifestacija, a samim tim biti u stalnoj, neposrednoj komunikaciji sa njima.\n2. Info&host volonteri/ke, koji će biti na raspolaganju učesnicima prilikom dolaska, smeštanja i upoznavanja sa osnovnim informacijama tokom festivala.\n3. Sektor logistika, koji predstavlja jednu od najbitnijih preduslova za uspešno funkcionisanje festivala.\n4. Media volonteri/ke – video i foto* koji su zaduženi da zabeleže sve lepe trenutke u toku festivala i pretvore ih u uspomene.\n* U slučaju da se prijavljujete za media volonere/ke, od vas se očekuje da fotografišete/snimate sve događaje tokom festivala, zbog čega je poželjno poznavanje rada u Photoshop-u ili nekom sličnog programu za obradu fotografija i montiranje videa. Media sektor tradicionalno najviše sarađuje sa PR timom, budući da im upravo oni obezbeđuju deo materijala za saopštenja, sajt i sve društvene mreže.\nRok za prijavljivanja volontera je 13. maj, 00:59. Više informacija o prijavljivanju, volontiranju i festivalu možete pronaći na zvaničnom sajtu www.iswib.org, kao i na facebook stranicama www.facebook.com/worldyouthwave ili www.facebook.com/iswib.


Aerodromi Crne Gore za sada odolijevaju izazovima sa kojima se suočava Evropa :: Ekonomija\n23.06.2022. 10:46 ➔ 10:48\nAerodromi Crne Gore za sada odolijevaju izazovima sa kojima se suočavaju evropski aerodromi uslijed hroničnog nedostatka kadra zbog čega se svakodnevno otkazuju letovi širom kontinenta. Ipak, moramo biti svjesni da smo karika u globalnom lancu, zbog čega moramo biti oprezni, to je zajednička poruka izvršnog direktora Aerodroma Crne Gore Gorana Jandreoskog i zamjenika izvršnog direktora Petra Radulovića, koji učestvuju na 32. godišnjoj Generalnoj skupštini i kongresu Međunarodnog savjeta aerodroma Evrope (ACI) na sjednici koja se održava u Rimu.\nCrna Gora je, kako su saopštili, tokom prošle godine, izborom Jandreoskog za člana borda Međunarodnog savjeta aerodroma Evrope, prvi put obezbijedila svoje mjesto u ovoj prestižnoj međunarodnoj organizaciji.\n"U Rimu se govori o raznovrsnim temama, od nove stvarnosti u odnosima aerodroma i avio kompanija, preko refleksije rata Ukrajini do dekarbonizacije u avioindustriji", navodi se u saopštenju.\nDelegacija ACG, kako se dodaje, pomno prati stanje na aerodromima u Evropi i ravnopravno učestvuje u donošenju odluka značajnih za evropske aerodrome.


Dalas na pobedu od Portlanda, Dončić 30, vratio se Dejvis (VIDEO)\nIzvor: MozzartSport.com, 23.Apr.2021, 06:50\nVučević blizu tripl-dabla...\nDalas Meveriksi dobili su Los Anđeles Lejkerse u poslednjem meču noćašnjeg NBA programa (115:110) i prišli na samo jednu pobedu Portlandu, odnosno poziciji koja vodi direktno u plej-of. Meč koji je obeležio povratak na parket Entonija Dejvisa posle dvomesečne pauze zbog povrede pripao je domaćinu zahvaljujući boljem nivou koncentracije u ključnim trenucima, odnosno u poslednjoj deonici. Prvu i treću četvrtinu obeležila je rezultatska klackalica. U četvrtoj Dalas je u nekoliko navrata išao na bezbednih plus devet, da bi se Lejkersima najbolja šansa ukazala na 1:19 do kraja. Na semaforu je stajalo 108:113 kada je Luka Dončić prvo izgubio loptu - gosti nisu iskoristili...\nMevsi stigli Portland, Dončić 30, vratio se Dejvis (VIDEO)\nIzvor: MozzartSport.com, 23.Apr.2021\nVučević blizu tripl-dabla....Dalas Meveriksi dobili su Los Anđeles Lejkerse u poslednjem meču noćašnjeg NBA programa (115:110) i izjednačili se s Portlandom na poziciji koja vodi direktno u plej-of. Meč koji je obeležio povratak na parket Entonija Dejvisa posle dvomesečne pauze zbog povrede...\n11:23: Totenhem i Liverpul čuvaju nadu o plasmanu u Ligu šampiona\n11:20: UEFA sprema Srbiji "grčki scenario"?\n11:20: Windows 95 ikonice odlaze u istoriju\n11:19: Predsednik ruske Dume čestitao Dačiću Dan pobede nad nacizmom\n11:19: TERMINA NEMA "NI ZA LEK" Dobijanje pasoša skoro pa NEMOGUĆA MIS...\n11:19: HUMANITARNA AKCIJA Radana bije tešku bitku sa karcinomom, potreb...


S&T - Rešenja za eUpravu\nRešenja za eUpravu\nElektronsko upravljanje reklamacijama\nUspostavljanje eUprave, u cilju unapređenja efikasnosti rada i dostupnosti javnih informacija i usluga, postavlja nove standarde kako u oblasti državne uprave, tako i u oblasti informaciono-komunikacionih tehnologija.\nPortal www.euprava.gov.rs, u realizaciji S&T Serbia, predstavlja jedinstveno mesto na Internetu za pružanje usluga građanima, privrednim subjektima i organima državne uprave čime tradicionalni način obavljanja administrativnih poslova dobija alternativu neuporedivih mogućnosti.\nKoristi za korisnika\nPoboljšanje efikasnosti administracije\nAlternativni načini pružanja usluga\nPovećana transparentnost rada organa državne uprave\nBrz i jednostavan pristup informacijama\nKatalizator za razvoj novih elektronskih usluga\nZnačajniji uticaj stanovništva na rad državnih organa\nNacionalni portal eUprava je javnosti dostupan od juna 2010. godine. S&T Serbia je za realizaciju ovog portala dobila i Evropsku nagradu za izuzetna IT dostignuća – The European IT Excellence Awards 2011, a na portalu je danas građanima dostupno oko 300 usluga.\nDigitalna autentifikacija - Rešenje koje bezbednost web site-ova i portala diže na najviši mogući nivo upotrebom elektronskih sertifikata prilikom logovanja.\nDigitalno potpisivanje - Donošenjem zakona o pravosnožnosti elektronskog potpisa ovaj sistem nalazi svakodnevnu upotrebu, prvenstveno kod usluga koje nude organi državne uprave. Njegova laka integracija u bilo koji sistem ga čini idealnim rešenjem za korišćenje bez obzira na vrstu aplikacije.\nRešenje za vremenski žig (TSA) - Pouzdana informacija o vremenu nastanka transakcija, dokumenata i elektronskih potpisa je u pojedinim sistemima od presudne važnosti. Naše rešenje obezbeđuje jednostavno povezivanje čime eksterne aplikacije lako mogu da iskoriste sve funkcionalnosti jednog ovakvog sistema.\nePlaćanje+ - Ovo je nezavisan modul sa novim kanalima plaćanja, i predstavlja sistem koji ima višestruku ulogu prilikom plaćanja taksi. Namenjen je prvenstveno krajnjim korisnicima, tj. građanima i privredi, koji preko portala eUprava od sada mogu vršiti plaćanja gotovo svim vrstama platnih kartica, kao i putem mobilnog telefona (PlatiMo). Sistem takođe pruža mogućnost organima državne uprave koji u ovom trenutku samostalno nude elektronske usluge na svojim web sajtovima da se integrišu i na taj način zaokruže kompletan proces podnošenja zahteva koji podrazumeva i plaćanje predviđenih taksi.\neZakazivanje - Ovo je složen sistem koji građanima olakšava poslovanje sa administracijom za usluge koje u ovom trenutku nije moguće objaviti na eUpravi, a koje po pravilu prate\nveliki redovi na šalterima. Zakazivanje termina za podnošenje zahteva je prilagođeno širokoj populaciji i obavlja se uz pomoć intuitivnog i jednostavnog interfejsa. Kreiranje usluge eZakazivanja od strane organa državne uprave je realizovano tako da zaposleni potpuno samostalno u svega par koraka uspešno završavaju proces.\neAnkete - Sistem za samostalno kreiranje složenih anketnih upitnika, prikupljanje podataka, grafički prikaz rezultata i njihov eksport namenjen naprednoj statističkoj obradi. Kreiranje anketnih upitnika, kao i davanje odgovora na pitanja sa svim neophodnim validacijama nikada nije bilo lakše uz upotrebu isključivo web pretraživača.\nContent Management System (CMS) – Sistem za upravljanje sadržajem prestavlja osnovu svakog portala, pa tako i onih najkompleksnijih poput eUprave. Naše interno razvijeno rešenje, osim što ispunjavanja sve zahteve koji se stavljaju pred jedan ovakav sistem, ima veliku prednost u pogledu bezbednosti, s obzirom da postoje bitne razlike u odnosu na poznata svetska rešenja koja imaju poznate slabosti u ovom domenu.\nBusiness Segment Manager Application Development\nT: +381 11 4409 152


“Imamo problema u naseljima zbog parkiranih automobila i velike količine snijega oko kontejnera, ali naši radnici rade i na raščišćavanju oko tih mjesta tako da odvoz smeća ide otežano, ali redovno”, rekao je Srni tehnički direktor “Čistoće” Milan Plavšić.\nOn je naglasio da se i dnevni i noćni odvoz smeća obavlja redovno. Prema njegovim riječima, radnici “Čistoće” intenzivno rade na ručnom čišćenju snijega u centru grada.\n“Najavljene su nove padavine, nastojimo da što više snijega iz centra grada odvezemo i uklonimo kako bi imali gdje čistiti novi snijeg kojeg meteorolozi najavljuje u dane vikenda”, rekao je Plavšić.\nOn je dodao da su ekipe “Čistoće” očistili sve javne parking prostore u gradu još u utorak, ističući da najveći problem predstavljaju parking prostori ispred stambenih zgrada, gdje stalno ima parkiranih automobila.


U prostoru Hotela „Asi“ danas je upriličeno potpisivanje Protokola o međusobnoj saradnji i radu na prevenciji i zaštiti žrtava nasilja u porodici za Općinu Sanski Most“. Nasilje u porodici je negativna društvena pojava prisutna u velikoj mjeri i na području Općine Sanski Most. Centar za socijalni rad u Sanskom Mostu nosilac je projekta koji ima za cilj da se suoči s ovom pojavom, te je formiran multisektorski tim čiji je prvi zadatak, u sklopu projekta, bio izrada pomenutog protokola. Ovaj tim čine predstavnici više lokalnih institucija od kojih je svaka na svoj način involvirana u ovu oblast.\nProtokolom se definišu postupci i procedure koje svaka od nadležnih institucija treba da čini kada se radi o sprečavanju ili sankcionisanju nasilja u porodici. Inače, treba istaći kako su sve ove aktivnosti podržane kroz projekat „Jačanje kapaciteta institucija za rješavanje rodnozasnovanog nasilja u Bosni i Hercegovini“, koji se realizuje u okviru sporazuma Džender centra Federacije BiH i Agencije za ravnopravnost polova Bosne i Hercegovine, Ministarstva za ljudska prava i izbjeglice BiH uz finansijsku podršku USAID-a.


Vesti online / Sport / / Đoković u Parizu posetio crkvu Svetog Save (FOTO)\n10:44 >> 12:16h\nProtivnik na Rolan Garosu biće mu Hubert Hurkač, a uoči ovog duela on je pronašao vremena da predahne od treninga i poseti jedno mesto.\nNaime, na Tviteru je objavljeno kako je zajedno sa porodicom posetio pravoslavnu crkvu, crkvu Svetog Save u Parizu.\nStaresina crkve Prota Nikola Skrbic i Predsednik Saveza Srba Đuro Cetkovic su mu objasnili sve radove na freskopisanju crkve. Najbolji ambasador Srbije sa decom je zapalio sveće a mnogi su zeleli da se slikaju sa njim da ga zagrle i poljube i požele sreću na predstojećem turniru u gradu svetlosti .\nPoznato je da je najbolje svetski teniser veliki vernik, pa redovno odlazi u crkvu i svoju decu uči pravim vrednostima.\nNovak Đoković u crkvi u Parizu\nPodsetimo, u nedelju su mečeve u Parizu odigrali Laslo Đere (bio je uspešan protiv Ramosa Vinjolasa) i Janko Tipsarević koji je nažalost završio učešćem (poražen od Grigora Dimitrova).\nPravoslavna crkva u Parizu\nTENIS Ono kada ti se i trener divi!


PwC: Samo dva-tri dana rada u kancelariji, čak i nakon pandemije – Bankar.me\nPwC: Samo dva-tri dana rada u kancelariji, čak i nakon pandemije\nApril 1, 2021 Članci, PLANETA, POSAO I KARIJERA, SVE VIJESTI Leave a comment\nRadnici kompanije PwC u Velikoj Britaniji će svoj posao obavljati iz kancelarije dva do tri dana u nedjelji, dok će ostatak posla obavljati iz svojih domova, čak i nakon završetka pandemije, piše Fajnenšal tajms.\nKonsultantska kuća je prva kompanija koja je utvrdila svoje dugoročne radne aranžmane dok se Ujedinjeno Kraljevstvo priprema za dalje ublažavanje ograničenja u vezi sa pandemijom.\nZaposleni će takođe dobiti veću fleksibilnost da odlučuju o svom radnom vremenu i da rade kada im im najviše odgovara, što je promena od tradicionalnog radnog dana od devet do pet.\nDo promjena dolazi u trenucima kada se kompanije za finansijske i profesionalne usluge suočavaju sa trajnim uticajem pandemije na svoje radne modele.\nPwC se odlučio za “hibridni” režim rada, u pokušaju da zadrže prednosti kancelarija za obuku i saradnju bez obeshrabrivanja osoblja koje ceni fleksibilnost rada na daljinu.\nPored toga, većina zaposlenih u ovoj kompaniji radiće samo pola radnog vremena svakog petka u julu i avgustu ove godine. Ovo bi moglo postati godišnja politika ako postigne uspjeh ovog ljeta, rekao je portparol PwC-a.\nOstale velike kompanije u Ujedinjenom Kraljevstvu još uvjek nisu saopštile svoje planove za režim rada nakon pandemije, ali neke od firmi nagovještavale su ranije da će kancelarije i dalje igrati važnu ulogu.\nJedan od rivala PwC-a, KPMG je prošlog mjeseca rekao da će potrošiti 44 miliona funti na tehnologiju i preuređivanje svojih kancelarija kako bi povećali prostor za sastanke osoblja.\nPOJMOVIKancelarija posao od kuće PwC\nPrevious Fortenova Grupa počela formalno preuzimanje dionica Mercatora\nSljedeći Prvi „zeleni bitcoin“ na svijetu\nMicrosoftova studija: Rad od kuće guši produktivnost i inovacije\nKancelarije će opstati, ali neće svako imati svoj sto\nDeloitte: Mladi žele hibridni model rada


Počela sjednica Predstavničkog doma PSBiH: Raspravljat će se o Zakonu o plaćama i naknadama - Živinice Čaršija\nPočela sjednica Predstavničkog doma PSBiH: Raspravljat će se o Zakonu o plaćama i naknadama\nNa dnevnom redu su i revizorski izvještaji 73 državne institucije za 2020. godinu koje je pripremio Ured za reviziju institucija BiH, a među njima je i izvještaj VSTV-a\nObjavljeno jun 7, 2022\nPočela je sjednica Predstavničkog doma Parlamentarne skupštine Bosne i Hercegovine na kojoj će se raspravljati o inicijativi zastupnika kojom je zatraženo od Vijeća ministara BiH da najkasnije u roku od 60 dana pripremi i u parlamentarnu proceduru uputi izmjene Krivičnog zakona BiH kojim će se napad na novinare tretirati kao posebno krivično djelo.\nNa dnevnom redu su i izmjene Zakona o plaćama i naknadama u institucijama BiH po hitnom postupku, koju je predložio Denis Bećirović (SDP).\nNa dnevnom redu su i revizorski izvještaji 73 državne institucije za 2020. godinu koje je pripremio Ured za reviziju institucija BiH, a među njima je i izvještaj VSTV-a, kao i Informacija o radu Tužilaštva BiH za 2021. godinu, ali i nekoliko poslaničkih inicijativa.\nRaspravljat će se o inicijativi Edite Đapo, Saše Magazinovića i Jasmina Emrića kojom se Vijeće ministara BiH obavezuje da u roku od 15 dana usvoji Odluku kojom se suspendira carinska stopa na uvoz električnih i značajno umanjuje carinska stopa na uvoz hibridnih automobila.\nNa sjednici se trebalo raspravljati i o tehničkim izmjenama Izbornog zakona, te o izmjenama koje se tiču smanjenja unutarstranačkog praga sa 20 na 10 posto, ali će se se raspravljati samo o negativnom mišljenju komisije, s obzirom da je Ustavopravna komisija dala negativno mišljenje o ovim tačkama.\nNa dnevni red je dodana je i tačka koja se tiče izmjena Izbornog zakona koju je predložio Nenad Nešić.\nSjednice je počela poslaničkim pitanjima, a Vlatko Glavaš (DF) je upitao ministricu civilnih poslova Ankicu Gudeljević koliko je novca izdvojeno za vrijeme privremenog finansiranja sportskim kolektivima.\nMirko Šarović (SDS) je upitao predsjedavajućeg Vijeća ministara Zorana Tegeltiju šta je uradio povodom zabrane ulaska u BiH pojedinih građana Srbije.\nSaša Magazinović (SDP BiH) je postavio pitanje predsjedavajućem Vijeća ministara Zorana Tegeltiju o legalizaciji marihuane u medicinske svrhe i šta se postiglo vezano za pristup Eurotransplantu.\nJasmin Emrić (NES BiH) je pitao zašto se kasnilo sa usvajanjem nacrta budžeta.\nNa sjednici je od ministara bio samo Selmo Cikotić, pa nije bilo odgovora na većinu pitanja.


Mjanmar: Vojska ne uspeva da spreči proteste i kampanju građanske neposlušnosti\nProtest u gradu Jangonu\nGrađanski protesti širom Mjanmara zbog upotrebe sile snaga bezbednosti protiv demonstranata se ne stišavaju.\nU gradu Jangonu – hiljade mahom mladih ljudi okupile se na gradskim ulicama.\nVojska ne uspeva da spreči proteste i kampanju građanske neposlušnosti, oličenu u masovnim štrajkovima zbog vojnog puča i hapšenja političkih lidera, uprkos obećanjima državnih vojnih zvaničnika o održavanju novih izbora – kao i upozorenja da će protiv demonstranata biti primenjene kaznene mere.\nNedeljnim protestima prethodili su sukobi demonstranata i pripadnika vojske u subotu, u drugom po veličini gradu u Mjanmaru - Mandalaju, u kojima stradala dvojica demonstranata.\nPortparol vojske Zo Min Tun nije odgovarao na pokušaje agencije Rojters da ga kontaktira telefonom.\nU tom gradu tenzije eskalirale kada su se policija i vojska sukobili sa radnicima brodogradilišta u štrajku i drugim učesnicima protesta.\nPojedini demonstranti gađali su policiju kamenicama, a policajci su ispalili suzavac i otvorili vatru, mada je nepoznato da li je reč o municiji ili gumenim mecima.\nU petak je preminula jedna učesnica protesta, koja je prošle nedelje ustreljena u glavu dok je policija pokušavala da rastera okupljene u prestonici Mjanmara.\nTo je bila prva žrtva protesta među demonstrantima. Vojska je saopštila da je jedan policajac podlegao povredama zadobijenim tokom demonstracija.\nNa konferenciji za medije u utorak rekao je da vojska postupa u skladu sa ustavom i da njene aktivnosti podržava većina građana. Takođe, okrivio je demonstrante za, kako je ukazao, podsticanje nasilja.\nNacionalna liga za demokratiju, pritvorene državne liderke Aung San Su Ći, osudila je nasilje za koje je kao odgovorne označila bezbednosne snage – ukazavši da je reč o zločinu protiv čovečnosti.\nProtesti u Mjanmaru otpočeli su početkom februara pošto je vojska izvela državni udar i preuzela vlast, pritvorivši izabrane političke lidere te države, uključujući i Aung San Su Ći.\nVojska u Mjanmaru preuzela je vlast 1. februara nakon tvrdnji o izbornoj prevari na novembarskim izborima, na kojima je ubedljivo pobedila Nacionalna liga za demokratiju Su Ći. Izborna komisija je odbacila optužbe vojske.\nSjedinjene Države, Britanija, Kanada i Novi Zeland uveli su sankcije vojnim liderima, a mnoge zemlje su pozvale vlasti u Mjanmaru da izbegavaju nasilje. Lideru vojne hutne Min Aung Hlaingu već su bile uvedene sankcije zbog obračuna sa Rohindžama.\nUN: Do 2050. skoro 10 milijardi ljudi na svetu


Naslovna » Izlasci » Film » Gospodin Pibodi i Šerman 3D uskoro u bioskopima\nAh Neša 26. februar 2014. Film Komentari su isključeni na Gospodin Pibodi i Šerman 3D uskoro u bioskopima\nFilm Gospodin Pibodi i Šerman 3D zasnovan je na kultnoj američkoj televizijskoj seriji iz šezdesetih godina XX veka, Pibodijeva malo verovatna istorija.\nPibodi je poslovni gigant, pronalazač, naučnik, dobitnik Nobelove nagrade, gurman, osvajač olimpijske medalje i genije – koji je, uz to, sasvim slučajno, pas. Šerman, dečko koga je usvojio, jedina je stvar koja mu predstavlja izazov. Gospodin Pibodi i Šerman, povešće 1. marta sve gledaoce uz pomoć vremeplova Vejbeka na nesvakidašnju avanturu kroz istoriju čovečanstva.\nGlas glavnom junaku, Pibodiju, pozajmio je prvak pozorišta Atelje 212, Svetislav Bule Goncić, dok su ostalim likovima glasove dali glumci Radoslav Milenković, Jasmina Avramović, Jadranka Bugarski, Marko Marković, Milan Antonić, Jelena Stojiljković, kao i deca, polaznici škole „Bis“, Marija Simović i Vasilije Prvulović, čija je mentorka Dušica Novaković.\nStudio „Dreamworks“ je režiju sinhronizacije ovog filma na srpski poverio glumcu Draganu Vujiću Vujketu. (danubeogradu.rs)\nTagovianimirani film bioskopi cineplexx deca delta city dub film izlasci porodica vesti\nPrethodni 42. FEST: Metro – prvi ruski film katastrofe\nSledeći Social Business – šansa za razvoj biznisa


RTS :: Noviteti za buduće studente sa invaliditetom\nDruštvo Noviteti za buduće studente sa invaliditetom\nnedelja, 19. maj 2019, 23:40 -> 23:58\nPotencijalnim brucošima ostalo je još mesec dana da odluče šta će da studiraju. Fakulteti koji školuju IT stručnjake najavljuju nove programe, neki su ponovo dobili strane akreditacije, poput Mašinskog fakulteta i FON-a. Noviteta ima i za one koji se upisuju na osnovu afirmativnih mera.\nUniverzitet u Beogradu je napravio Pravilnik za ostvarivanje prava za upis osoba sa invaliditetom, odnosno za korišćenje afirmativnih mera koje je dala Vlada Srbije.\nKandidati već sada mogu da se prijave lično, poštom ili elektronskim putem Centru za studente sa hendikepom. Centar prikuplja svu dokumentaciju koju imaju, prezentuje je komisiji univerziteta, koja odlučuje o tome ko ispunjava uslove da iskoristi afirmativne mere.\n"Kandidati koji već imaju regulisano svoje pravo od državnih organa, u smislu da imaju već rešenje o invaliditetu, da imaju rešenje o tuđoj nezi i pomoći, odnosno da imaju rešenje interresorne komisije na osnovu kojeg su pohađali srednju školu", objašnjava prorektor Univerziteta u Beogradu profesor Petar Bulat.\nIstiče da se ta dokumenta automatski priznaju i da nema nikakve diskusije pred komisijom.\nMeđutim, Bulat dodaje da buduće kolege koje žele da se upišu, koje do sada nisu koristile te mere, imaju mogućnost da na osnovu svojih podataka iz otpusnih lista i druge zdravstvene dokumentacije ostvare to pravo.\nZa njihov upis je do sada odvajano jedan odsto od upisne kvote, pa se na Univerzitetu nadaju da će tako biti i ove godine.\nDokumentaciju treba da podnesu do prvog juna, kako bi komisija mogla da uradi svoj posao, a kandidati rasterećeni uđu u upisnu proceduru.


DRAMA U AUSTRIJI: Uhapšen pukovnik optužen za špijunažu u korist Rusije - GlobalCir\nDRAMA U AUSTRIJI: Uhapšen pukovnik optužen za špijunažu u korist Rusije\nPenzionisani pukovnik austrijske vojske optužen da je radio kao ruski špijun je uhapšen, saopštili su tužioci.\nNeimenovani penzionisani pukovnik je uhapšen zbog bojazni da bi mogao da pobjegne, saopštio je portparol tužilaštva u Salcburu, prenosi AP. Penzionisani oficir austrijske vojske koji je osumnjičen da je više decenija špijunirao za Rusiju, radio je u Ministarstvu odbrane Austrije, objavio je bečki “Profil”.\nNedjeljnik navodi da je tako imao pristup povjerljivim informacijama. Špijun je otkriven na osnovu informacije jedne “prijateljske” strane obavještajne službe, a “Profil” navodi da se radi najvjerovatnije o njemačkoj vojnoj službi MAD.\nPrvi kontakt austrijskog pukovnika i ruskih službi ostvaren je 1988. godine tokom njegove posjete Teheranu, gdje je vrbovan i nakon čega je tri decenije slao informacije Rusima, za šta je “inkasirao” 300.000 eura.\nPukovnik je delovao veoma profesionalno, imao je neupadljivu funkciju u rukovodstvu vojske. Svake dve nedelje je održavao kontakt sa svojom ruskom vezom pod imenom “Jurij”, navodi “Profil”.\nNaloge za svoj “dodatni posao” dobijao je preko jednog prijemnika, a svoje poruke pisao je tajnim pismom ili ih je direktko, preko satelitske komunikacije, prosljeđivao Rusima. Interesovanje Rusije za austrijsku vojsku bilo je veliko, saznala je kontraobavještajna služba tokom istrage.\nOficir je trebalo da prikupi što više povjerljivih podataka o vojnom vazduhoplovstvu Austrije, sistemima artiljerije, kao i o brifinzima u štabu. Neposredno pred otkrivanje pukovnik je slao i izvještaje o situaciji s migrantima u Austriji, a sastavljao je i detaljne profile mnogih visokih oficira u austrijskoj vojsci.\nKada su Rusi dobili informaciju o mogućem otkriću svog špijuna, dobio je nalog da sav materijal uništi, ali su to austrijske vlasti, prema pisanju medija, spriječile. Državno tužilaštvo je potvrdilo da se vodi istraga protiv ovog 70-ogodišnjaka, a austrijska vlada je osudila špijuniranje od strane Rusije.\nAmbasador Rusije u Beču pozvan je u Minsitarstvo spoljnih poslova Austrije, gdje mu je prenijet stav zvaničnog Beča, koja osuđuje špijunažu neutralnih zemalja. Austrijske vlasti su ocijenile da, ako se obistine informacije o špijunu, to može negativno uticati na odnose dvije zemlje.\nZBOG EKSTREMISTIČKOG PONAŠANJA: Albanija zabranila ulazak u zemlju za 52 Grka\nPREOKRET U TRGOVINSKOM RATU?! Tramp je Kini pokazao zube, ali nije računao da “crveni zmaj” umije da bljuje vatru


PREGLED NAUKA I TEHNOLOGIJE - Nauka - Razgovori o zajedničkoj bazi na Mjesecu\n[ www.pregled.com ] - Rusija vodi razgovore sa SAD i evropskim zemljama o osnivanju istraživačke baze na Mjesecu sa ljudskom posadom, izjavio je danas Vladimir Popovkin, šef ruske agencije za istraživanje svemira Roskosmos.\nPopovkin je rekao da Roskosmos razmatra mogućnost gradnje stalne baze na Mjesecu u saradnji sa američkom NASA-om i Evropskom svemirskom agencijom (ESA).\n"Ne želimo da se čovjek samo spusti na Mjesec. Danas znamo da ima vode u polarnim područjima i sada vodimo razgovore o tome kako da počnemo istraživanje zajedno sa NASA-om i ESA-om", rekao je ruski zvaničnik, prenosi Fox News.\nOn je dodao da se planira osnivanje baze na Mjesecu ili lansiranje stanice u Mjesečevu orbitu.\nPopovkin je rekao da Rusija planira da pošalje dvije misije bez ljudske posade na Zemljin satelit do 2020. godine.\nOvi komentari uslijedili su poslije serije neuspjeha ruskog svemirskog programa. Najnoviji je okončan u nedjelju, 15. januara, kada se istraživačka sonda "Fobos-Grant" srušila u blizini obale Južne Amerike, umjesto da odleti prema Marsu.\nPredsjednik Dmitrij Medvedev zaprijetio je da će kazniti odgovorne za prethodne gubitke satelita i neuspjela lansiranja raketa.


MOSTAR Završen sastanak delegacija HDZ-a i SDA\n- Što prije trebamo uspostaviti vlast na nivou BiH i mislim da ćemo iduće sedmice razgovarati u Sarajevu. Mnoge teme koje nas opterećuju stavit ćemo na sto i pokušati naći rješenja. Razgovarat ćemo da svi naši predstavnici u izvršnoj vlasti rješavaju probleme kako bi se ekonomsko stanje u zemlji stabiliziralo - kazao je Čović.\nKazao je da uspostava vlasti na nivou države daje šansu BiH u vrijeme predsjedavanja Hrvatske Evropskom unijom, negdje u petom mjesecu.\n- Tada će ponovo na dnevnom redu biti kandidatski status Sjeverne Makedonije i Albanije i da BiH bude u tom paketu, jer jedina prepreka da budemo tu je uspostava vlasti i definiranje planova koji su ispred nas - kazao je Čović.\n- Iznijeli smo sve šta je problematično. Obavezali smo se da imamo dinamiku razgovora i da stvaramo ambijent koji nudi pomirenje. Sve je to u funkciji da BiH profunkcionira na svom evropskom putu, ali i unutrašnjoj stabilnosti - kazao je Čović.\nMostar SDA HDZ Dragan Čović Bakir Izetbegović


Vasić: Podrška Srbiji na putu ka EU\nPomoćnica ministra spoljnih poslova Srbije Ljubica Vasić\nAmerički sagovornici pomoćnice ministra spoljnih poslova Srbije izrazili su nadu da će Srbija u junu dobiti datum za početak pregovora sa EU\nPomoćnica ministra spoljnih poslova Srbije Ljubica Vasić danas završava posetu Vašingtonu. Ona je proteklih dana razgovarala sa predstavnicima administracije, izmedju ostalog Dejvidom Burgerom (David Burger), vršiocem dužnosti direktora za Južnu i Centralnu Evropu, kao i Dženin Elison, specijalnom savetniciom potpredsednika Bajdena za Evropu i Rusiju.\nPrema njenim rečima, medjunarodna zajednica podržava Srbiju na putu ka EU što je više puta potvrdjeno tokom njene posete. U razgovorima je istaknut značaj implementacije Briselskog sporazuma i konstatovano da su konkretni koraci i odlučnost u rešavanju problema pokazali ozbiljnost vlade Srbije u tom pogledu.\nAmerički sagovornici čestitali su na do sada načinjenim koracima i izrazili nadu da će Srbija u junu dobiti datum za početak pregovora sa EU. Takodje, veoma pozitivno su ocenjene akcije vlade u Beogradu na polju borbe protiv korupcije i organizovanog kriminala, izjavila je za Glas Amerike Ljubica Vasić.


(VIDEO)Francuska se kreće prema trećoj izolaciji\nDanašnji savet odbrane sazvan na najvišem nivou treba da da odgovor na neka pitanja. Ono od čega najviše Francuzi strahuju je ponovna izolacija ovaj put treća po redu. Francuska vlast nije zadovoljna brzinom kojom teče vakcinacija a ni raspoloženjem građana za vakcinu protiv Korona virusa. Iako brojke pokazuju da se u poslednja 24h smanjio broj na reanimaciji u bolnicama i smanjio broj pacijenata, francuski zvaničnici u glas govore kako je situacija dramatična.\nVeliki strah se preko medija prenosi građanima zbog pojave varijante Korona virusa koja dolazi iz Velike Britanije. Kako se kaže, ta varijanta je mnogo opasnija i smrtonosnija za mlađu populaciju a vakcina ipak reaguje na nju. Olivier Veran, ministar zdravlja, je najavio da će veoma brzo u Francuskoj, građani moći se prijavljiti za vakcinaciju iako ne ulaze u kategorije ljudi predviđene od strane nadležnih službi koje bi imale prioritet u ovom periodu. Znači sada može svi, samo ako želite.\nMinistar zdravlja Olivier Veran je imao šta da kaže o mogućoj ponovnoj izolaciji o kojoj se sve više govori.


Zaživio dobrovoljni penzioni fond: Najveća isplata 3000 KM - mojKontakt portal - Radio Televizija Kontakt\nProsječna isplata je više od 400 KM, dok je najveći za sada isplaćeni iznos oko 3.000 KM. Iznos koji je akumuliran zavisi od perioda uplate u Evropski dobrovoljni penzijski fond, visine mjesečnog penzijskog doprinosa, kao i prinosa Fonda.\nPredstavnici Društva za upravljanje EPF-om danas su u Banjaluci istakli da je pandemija usporila planirani rast i razvoj, ali da ga nije zaustavila.\n– Uprkos pandemiji i vanrednim okolnostima u kojima smo se svi našli, dobrovoljno penzijsko osiguranje je zaživjelo u Republici Srpskoj, s tim što je pred nama i dalje dug put kako bi se u potpunosti iskoristili potencijali – rekla je direktorica Društva za upravljenje EPF-om Gordana Drobnjak.\nIzvršni direktor Zdravko Zečević je naveo da su isplatili više od 500 članova Fonda koji su stekli uslov za raspolaganje sredstvima ili su isplaćivali akumulirana sredstva nasledicima preminulih članova, od čega samo u toku 2021. godine više od 300 članova.\n– Zahtjevi za isplatu najčešče se podudaraju sa odlaskom članova i u redovnu penziju. Često izražavaju žaljenje što nisu bili u prilici da otpočnu sa ovakvom vrstom štednje i ranije – rekao je Zečević.\nKao jedna od prioritetnih aktivnosti istaknuto je podsticanje poslodavaca u Srpskoj, koji još uvijek nisu organizovali penzijski plan za svoje zaposlene, da to učine, bez obzira na djelatnost poslovanja. (Novosti)\n“Borac, volim te”: Grupa navijača iz Banjaluke doputovala u Kluž (VIDEO)


Beograd: Hor bečkih dečaka u Sava centru | Edukacija\nBeograd: Hor bečkih dečaka u Sava centru\nProgram za letnji raspust u Beogradu – besplatan za sve đake 15/06\nUvažene ocene učenicima koji su polagali za srednje umetničke škole 17/06\nJedan od najpoznatijih kulturnih brendova Austrije i grada Beča, slavni hor bečkih dečaka, nastupaće i u Beogradu – u Velikoj dvorani Sava centra, u subotu, 21. maja.\nHor bečkih dečaka postoji od 1498. godine, kada su nastupali samo na carskom dvoru u Beču. Ova radicija prekinuta je 1918. godne, od kada hor nastupa i na drugim mestima.\nDanašnji naziv hora datira od 1922. godine, a od 1926. godine hor održava i turneje, pa tako nastupaju širom sveta.\nBečki dečaci su poznati po jedinstvenom zvuku, ali i specifičnoj garderobi koju nose na nastupima – stilizovana mornarska odela.\nU horu peva 100 dečaka, uzrasta od 10 do 14 godina, koji su pripadnici 30 različitih nacionalnosti i podeljeni u četiri zasebna hora.\nU toku samo jedne godine, Bečki dečaci nastupe na oko 300 koncerata i različitih manifestacija pred više od pola miliona ljudi.\nOvog 1. januara nastupili su šesti put na tradicionalnom Novogodišnjem koncertu Bečke filharmonije.\nNa beogradskom koncertu predstaviće jedan od svojih najpopularnijih projekata koji nosi naziv “Put oko sveta za 80 minuta”.\nOvaj program je veoma raznovrstan i obuhvata pesme u rasponu od narodnih, preko klasičnih i pop numera, iz svih zemalja koje je posetio Filijas Fog, junak čuvenog romana Žila Verna, koji je poslužio kao inspiracija za kreiranje programa.\nTo su pesme iz Engleske, Francuske, Italije, Indije, Kine, Japana, Irske i Amerike.\nNovi Sad: "Predavanja za početnike" u Muzeju Vojvodine\nPet medalja za mlade fizičare\nTAGS: Bečki dečacibeogradhor


Predao se Pljevljak u čijem je stanu nađen 131kg skanka – Pljevaljske novine\nPočetna / Vijesti / Društvo / Predao se Pljevljak u čijem je stanu nađen 131kg skanka\nPljevaljske Novine septembar 30, 2016\tDruštvo, Vijesti Ostavite komentar 2,781 Pregledi\nLice u čijem je iznajmljenom stanu u Podgorici prekjuče otkriven 131 kg skanka – S. A. (43) iz Pljevalja uhapšeno je i nakon saslušanja kod tužioca zadržano u policijskim prostorijama, saopšteno je iz Uprave policije.\nNaime, S.A. je danas pristupio u Više državno tužilaštvo u Podgorici i prijavio se nadležnom državnom tužiocu. Nadležni tužilac je nakon saslušanja donio rješenje o zadržavanju u policijskim prostorijama za S.A. do privoda sudiji za istragu Višeg suda u Podgorici. S.A. je zadržan u prostorijama CB Podgorica, a službenici Odsjeka za borbu protiv droge će državnom tužiocu u Višem državnom tužilaštvu u Podgorici protov njega podnijeti krivičnu prijavu, zbog osnova sumnje da je počinio krivično djelo neovlašćena proizvodnja, držanje i stavljanje u promet opojnih droga.\n„Podjećamo da su službenici Odsjeka prekjuče, 27. septembra 2016. godine, sprovodeći planske aktivnosti na suzbijanju stavljanja u promet i krijumčarenja droga, na području Podgorice prekinuli lanac krijumčarenja droga koji je, kako se sumnja, išao iz Republike Albanije u Crnu Goru i dalje, prema zemljama okruženja. Naime, u stanu koji je u Podgorici iznajmljivao S.A, star 43 godine iz Pljevalja, pretresom je naime pronađeno više džakova, putnih torbi i pvc kesa u kojima se nalazilo ukupno 131 pakovanje sa sadržajem materije zelene boje za koju se sumnja da je opojna droga marihuana tipa skank, ukupne težine oko 131 kilogram. Izvršen je pretres i kuće S.A u Pljevljima, kojim su pronađene tri puške u ilegalnom posjedu ovog lica. O događaju je obaviješten nadležni državni tužilac u Višem državnom tužilaštvu u Podgorici, a policijski službenici su preduzimali aktivnosti na pronalasku S.A. i njegovom lišenju slobode, zbog osnova sumnje da je počinio krivično djelo neovlašćena proizvodnja, držanje i stavljanje u promet opojnih droga. Krivična prijava zbog sumnje da je počinio KD nedozvoljeno držanje oružja i eksplozivnih materija će biti procesuirana nadležnom tužiocu u redovnom postupku“, piše u policijskom saopštenju.\nPronađeni skank upućeni je Forenzičkom centru radi vještačenja.\nSlužbenici Uprave policije su, podsjećamo, od 01. januara 2016. godine do danas ukupno zaplijenili preko jedne i po tone opojnih droga odnosno oko 1.504 kilograma, zaključuje se u saopštenju.\nPrethodna Sve češći nestanci struje u Ðurđevića Tari\nSledeća Lončar osuđen na tri godine zatvora


Faktor | Zastupnici NSRS-a potvrdili Dodikove izjave o vitalnom entitetskom interesu\nObjavljeno: 29.07.2020. u 15:54\nNarodna skupština RS-a danas je na posebnoj sjednici dvotrećinskom većinom potvrdila izjave člana Predsjedništva BiH Milorada Dodika da su tri odluke Predsjedništva BiH, usvojene na sjednici 22. jula, veoma štetne po vitalne interese RS-a.\nRadi se o Odluci o odobravanju Sporazuma o učešću BiH u Programu za međunarodno ocjenjivanje učenika PISA 2021., Odluci o odobravanju zaključivanja Ugovora o pristupanju BiH Međunarodnom istraživanju razvoja čitalačke pismenosti PIRLS 2021, te Odluci o odobravanju zaključivanja Memoranduma između Ministarstva sigurnosti BiH i američkog Ministarstva unutrašnje sigurnosti o saradnji.\nNarodna skupština RS-a usvojila je i zaključke koje se predložili klubovi vladajuće većine. U njima se, između ostalog navodi da se podržavaju zaključivanje sporazuma o razmjeni API i PNR - API (unaprijed dostavljenih informacija o putnicima)\ni evidencije PNR podataka (evidencija o imenima putnika), ali isključivo u skladu sa pozitivnim pravnim propisima u BiH i međunarodnim standardima u ovoj oblasti, posebno uvažavajući i štiteći osnovna ljudska prava građana predviđena međunarodnim instrumentima kojima je BiH pristupila i zagarantovana Ustavom.\nTakođer, NSRS podržava učešće obrazovnih sistema iz Bosne i Hercegovine, odnosno RS-a, u Međunarodnom istraživanju razvoja čitalačke pismenosti PIRLS.\n- Ugovor o pristupanju Bosne i Hercegovine Međunarodnom istraživanju razvoja čitalačke pismenosti PIRLS 2021 ne odražava ustavnu strukturu BiH niti ustavne i zakonske nadležnosti RS-a ni u smislu načina na koji se prikazuju rezultati testiranja, ni u smislu učešća predstavnika RS-a u Upravnom odboru i koordinacionim tijelima - navodi se.\nU tom smislu, zadužuje se Vlada RS-a da preduzme potrebne aktivnosti kako bi entitet samostalno učestvovao u Međunarodnom istraživanju razvoja čitalačke pismenosti PIRLS.\nTakođer, zadužen je član Predsjedništva BiH da u skladu sa svojim ovlaštenjima, pokrene novu inicijativu i pregovore za zaključivanje Sporazuma o učešću Bosne i Hercegovine u Programu za međunarodno ocjenjivanje učenika (PISA 2021) uz obavezno poštovanje mišljenja i stavova nadležnih organa RS-a.


Otpušavanje odvoda kade ili tuš kabine - Vodoinstalater Brza Voda Beograd\nŠta podrazumeva otpušavanje kade ili tuš kabine:\nIdentifikaciju uzroka i izvora zagušenja\nOtpušavanje odvoda mašinski ili pritiskom vode\nVodoinstalaterska usluga otpušavanja kade ili tuš kabine\nBez obzira koliko puta pokušate da u potpunosti otpušite odvode kade ili tuš kabine hemijskim ili drugim sredstvima koje imate u kući ili stanu, uvidećete da to nije baš moguće.\nHemijska sredstva za otpušavanje kanalizacije funkcionišu do određene mere, ali uglavnom nisu efikasna u slučajevima formiranja fizičkih prepreka. Dodatno, često korišćenje agresivnih hemijskih sredstava za otpušenje kanalizacije može dovesti i do oštećenja unutrašnjosti cevi i izazvati brže korodiranje i curenje.\nVodoinstalateri firme Brza Voda imaju odgovarajuće alate za detekciju zagušenja i kompletno otpušavanje kanalizacije, koji im omogućavaju da brzo procene šta dovodi do zagušenja i gde se tačno blokada u cevima nalazi. Odgovarajućim alatima za pravilno procenjivanje stanaj odvoda, vodoinstalater je u stanju da povrati normalno funkcionisanje kanalizacije u minimalnom vremenu.\nKako se pruža usluga otpušavanja kade ili tuš kabine\nUsluga otpušavanja odvoda kade ili tuš kabine podrazumeva dolazak vodoinstalatera radi procene uzroka zapušenja odvoda. Kada vodoinstalater utvrdi šta sprečava oticanje vode iz kade ili tuš kabine, on će vam precizno predložiti rešenje i cenu izvođenja radova. Na vama je da odaberete rešenje koje će uspešno rešiti problem sa zapušenom kadom ili tuš kabinom.


Nastavak obuka za mlade u Vojvodini: inovativni pristup zapošljavanju | Brend Magazin\nKreiranje i realizacija inovativnog programa i pristupa u zapošljavanju mladih, zapošljivosti i kreativnog, društvenog preduzetništva\nNovosadski edukativni centar najavio je nastavak projekta „Kreiranje i realizacija inovativnog programa i pristupa u zapošljavanju mladih, zapošljivosti i kreativnog, društvenog preduzetništva“ u sklopu WeB4YES – Western Balkan Civil Society for Youth Employment Support .\nU narednih 5 meseci biće realizovano:\nInovativni program i pristup u zapošljavanju mladih kako u Novom Sadu (2 grupe sa 10 učesnika po 5 radionica), tako i u Somboru, Subotici, Zrenjaninu i Pančevu po jednu radionicu.\nMentorsku podršku za učesnike programa u partnerstvu sa Centrom za razvoj preduzetničkog ekosistema.\nDva događaja sa primerima dobre prakse mladih preduzetnika.\nDruštvenu igru koja podstiče proaktivan pristup mladih ka preduzetništvu, samospoznaji, proveri i valorizaciji poslovne ideje kao i preuzimanju potrebnih akcionih koraka za postizanje preduzetničkog cilja.\nCilj ovog projekta je stvaranje boljih uslova za razvoj preduzetništva mladih, zasnovani na društvenom razumevanju i podršci omladinskom preduzetništvu i inovativnosti.\nNaredna aktivnost projekta u skladu sa ciljem jeste organizovanje inovativnih preduzetničkih obuka (za sticanje praktičnih znanja i veština) i razvijanje finansijske pismenosti mladih, koja počinje 10. februara u Novom Sadu.\nObuke u Novom Sadu (2 grupe po 10 učesnika) predstavljaju konkretnu aktivnost u trajanju do mesec dana, po grupi, tokom koje će učesnici projekta steći potrebna znanja i veštine iz oblasti profesionalnog razvoja: komunikacije, veštine timskog rada, učenje kroz igru i rad na sebi, sposobnost prilagođavanja i fleksibilnost, veštine kreativnog rešavanja problema, veštine u pogledu planiranja i postavljanja ciljeva, organizacione i preduzetničke veštine. Naredna grupa počinje 10. februara.\nJedna radionica biće održana i u Somboru, Pančevu, Zrenjaninu i Subotici (10 učesnika po gradu, ukupno 40 mladih) kako bi uvideli kako mladi i u drugim gradskim sredinama razmišljaju povodom preduzetništva, kao i to da promovišemo preduzetničku kulturu i proaktivan pristup rešavanja problema.\nU toku realizacije drugog dela projekta, pružanje mentorske podrške sa partnerima iz Centra za razvoj preduzetničkog ekosistema, mladi koji (posle realizovanih obuka o preduzetništvu) žele da osnuju preduzetničku agenciju ili pravno lice dobijaju besplatnu mentorsku podršku (pravno- ekonomsku savetodavnu pomoć) i za osnivanje preduzeća/organizacije.\nRezultat ovog projekta jeste i organizovanje događaja primera dobre prakse mladih preduzetnika (uskoro sledi najava), koji bi na afirmativan način predstavili posao kojim se bave, kako bi zajedno povećali i broj mladih sa pozitivnim stavom o preduzetništvu.\nPrijava putem registracione forme OVDE.\nPrethodni postZima konačno stiže 1. februara u Novi Sad i to na snoubordu\nSledeći postSpremna misija za istraživanje Sunčevih polova\nBrendMagazin - 22/11/2019\nUlaganje u brend donosi profit\nBrendMagazin - 15/02/2017\nBrendMagazin - 24/07/2019\nBrendMagazin - 26/02/2020


Gajenje jagoda isplativo ako se na vreme obezbedi tržište | Kamatica\nPočetna > vest > Gajenje jagoda isplativo ako se na vreme obezbedi tržište\nTekst objavljen: 22.04.2019 11:06\n"U našoj zemlji godišnje se proizvede oko 35.000 tona jagoda", kaže profestor Nenad Magazin s Departmana za voćarstvo i vinogradarstvo Poljoprivrednog fakulteta u Novom Sadu. "Svega 15 odsto ukupno proizvedenih količina je iz Vojvodine pošto ovo voće nije dominantno uzgoju na našem području", objašnjava.\nIpak, proizvodnja se povećava, ukazuje Magazin, a iz godine u godinu jagode se sve više sade."Pre deset godina proizvodnja jagoda nije bila registrovana u statistici, a još uvek nema preciznih podatka na koliko hektara se uzgajaju jagode.\nIpak, danas se od zna da Srbija godišnje od jagoda zaradi oko pet miliona evra i da 40 se odsto ubranih jagoda preradi ili bude zamrznuto", kaže Magazin.\nUkazujući da gajenje jagoda može biti isplativo, Magazin poručuje da je, pre nego što krenu u posao, neophodno da se proizvođači dobro upoznaju sa svim aspektima ovog posla i što je najvažnije, obezbede tržište jer zrela jagoda ne može dugo da stoji.\nDakle, veoma brzo domaće jagode zameniće one iz uvoza, a to pre svega, kako proizvođači kažu, zavisi od toga koliko će biti sunca. Za sada se ne može reći kakav će biti kvalitet domaćih jagoda, a razlog je to što je u martu i aprilu bilo mraza, a zbog niskih noćnih temperature pretpostavlja se da će prinos biti umanjen za pet do 20 odsto.\n"Sad je teško precizno reći koliko će jagode koštati jer će se više znati kad krene branje, ali verujem da će kilogram jagoda koštati oko 300 dinara", kaže jedan od većih proizvođača jagoda iz Rumenke Milan Marinković.\nCena, kako ističe, naravno zavisi od više faktora, a sigurno je da će veliki uticaj imati ponuda i potražnja, odnosno to koliko će domaći proizvođači ponuditi tržištu i koliko će domaći izvoznici biti spremni da otkupe jagoda za rusko tržište potrošače.\nProšla godina bila je loša po proizvođače, a oni koji se dugo bave ovom proizvodnjom kažu da ne pamte lošiju godinu pošto su zbog velikih vrućina u aprilu domaća jagoda dospela istovremeno kada i turske i grčke. Tržište je bilo prepuno ovog voća i kupci su za kilogram jagoda plaćali oko stotinu dinara, a za to vreme proizvođači su gomilali gubitke i mnogi zbog toga ove godine nisu obnovili zasade.\n"Jagoda će biti dovoljno za pijace, ali onih najkvalitetnijih ne previše jer će se ta klasa jagoda uglavnom izvoziti, najviše na rusko tržište", kaže Marinković, ukazujući da domaći proizvođači jagoda treba da se okrenu i ka tržištima drugih zemalja.\njagoda pijace tržište


zahtev Archives - Poljosfera\nPodnošenje zahteva za ostvarivanje prava na podsticaje po košnici pčela počelo je 15. aprila i traje do 31. maja. Pravno lice, preduzetnik i fizičko lice – nosilac komercijalnog porodičnog poljoprivrednog…\nKomentari su isključeni na Podnošenje zahteva za podsticaje po košnici do 31. maja\nZahtev za podsticaje za organsku biljnu proizvodnju\nZahtev za podsticaje za organsku biljnu proizvodnju podnosi se jedanput godišnje od 3. maja do 30. juna. Podsticaji za organsku biljnu proizvodnju Novom Uredbom o raspodeli podsticaja u poljoprivredi za…\nKomentari su isključeni na Zahtev za podsticaje za organsku biljnu proizvodnju\nLaboratorija za bezbednost hrane, hrane za životinje i ispitivanje kvaliteta mleka izdala je obaveštenje o prijemu uzoraka u vreme vanrednog stanja. Usled proglašenog vanrednog stanja u Republici Srbiji, ograničenog kretanja…\nKomentari su isključeni na Laboratorija za bezbednost hrane prima uzorke sredom i četvrtkom\nNeophodno podneti zahtev za kretanje u vreme zabrane\nNeophodno je da poljoprivrednik podnese zahtev za odobrenje kretanja ukoliko mora da obavlja radove u polju u vreme zabrane kretanja. U slučaju primene neophodnih agrotehničkih mera, a posebno radi zaštite…\nKomentari su isključeni na Neophodno podneti zahtev za kretanje u vreme zabrane\nPoljoprivrednici koji nisu podneli zahtev za ostvarivanje prava na osnovne podsticaje u biljnoj proizvodnji u 2020. godini, to ne moraju da čine. Uprava za agrarna plaćanja će na osnovu poslednjeg…\nKomentari su isključeni na Poljoprivrednici ne moraju da podnose zahteve za podsticaje\nPodnošenje Zahteva u periodu od 27. maja do 30. avgusta 2019. godine. (više…)\nKomentari su isključeni na Podnošenje zahteva za nabavku mašina i opreme za biljnu proizvodnju od 27. maja\nPredaja zahteva za ostvarivanje podsticaja u biljnoj proizvodnji od 1. marta do 30. aprila\nOd 1. marta počinje predaja zahteva za ostvarivanje prava na osnovne podsticaje u biljnoj proizvodnji za 2017. godinu. (više…)\nKomentari su isključeni na Predaja zahteva za ostvarivanje podsticaja u biljnoj proizvodnji od 1. marta do 30. aprila


Srednjovekovno srebrno blago pronađeno na Gotlandu u Švedskoj | Arheo-amateri Srbije\nуторак, 24. мај 2022. - 17:39\nSrednjovekovno srebrno blago pronađeno na Gotlandu u Švedskoj\nSrebrno blago iz 12. veka pronađeno na Baltičkom ostrvu Gotland gde je iskopano preko 600 komada srebrnog novca.\n„Ovo je zapanjujuće otkriće. Neverovatno je da blago ove vrste postoji ovde na Gotlandu“, izjavila je za lokalne novine Marie Louise Hellquist načelnik okruga Gotland.\nSrednjovekovno blago je otkriveno prošlog ponedeljka, kada je jedan zemljoradnik obrađivao zemlju. Tada je otkriveno oko 500 novčića, a posle dalje pretrage koju su vršili arheolozi koji su došli u sredu, taj broj je znatno povećan.\n„Ukupno smo pronašli 650 komada srebrnog novca“, rekla je Hellkuist za lokalne novine.\nSrebrni novac nije jedino otkriće koje je pronađeno na ovom mestu, bilo je tu i nakita i raznih drugih srebrnih artifakta za koje arheolozi veruju da su delovi drevne sekire.\nVeruje se da pronađeni predmeti potiču iz 12. veka.\n„Pronašli smo novčiće koji datiraju iz 1130.“, rekla je Hellkuist.\n„Još uvek je rano reći koliko vredi ovo blago“, istakla je.\n„Prvo stručnjaci za kovanice moraju pregledati novac da bi ustanovili koliko su retki“, ističući da se nada da će pronalasci ostati na ostrvu u muzeju Gotlanda.\nPrethodni: Neotvarani grob u Dolini kraljeva pripada pevačici\nSledeći: Pretorijanska garda


RTS :: Finska podržava proces evrointegracija Srbije i proširenje EU\nPolitika Finska podržava proces evrointegracija Srbije i proširenje EU\nFinska podržava proces evrointegracija Srbije i proširenje EU\nponedeljak, 09. jul 2018, 12:03 -> 12:21\nPredsednica Vlade Ana Brnabić razgovarala je sa ambasadorom Finske u Srbiji Pertijem Ikonenom, koji je najavio da će region Zapadnog Balkana biti u fokusu i nakon preuzimanja predsedavanja Finske Savetu Evropske unije u narednoj godini.\nU razgovoru o aktuelnim pitanjima Srbije na unutrašnjem i međunarodnom planu, premijerka Brnabić istakla je da je strateški cilj Srbije priključenje Evropskoj uniji, ali da su sveobuhvatne reforme u državi, koje je započela prethodna, a nastavila ova vlada, važne, pre svega, za interes građana i dalji ekonomski prosperitet države.\nPredsednica Vlade ocenila je i da su u ovom trenutku najvažnije promene u oblasti pravosuđa, dodajući da očekuje da će nakon usaglašavanja sa preporukama Venecijanske komisije i završetkom reformi u ovoj oblasti, država dobiti jako, nezavisno i odgovornije sudstvo, saopštila je vladina Kancelarija za saradnju sa medijima.\nAmbasador Ikonen rekao je da Finska podržava proces evrointegracija Srbije i proširenje Evropske unije, naglašavajući da će region Zapadnog Balkana biti u fokusu i nakon preuzimanja predsedavanja Finske Savetu Evropske unije u narednoj godini.\nOn je istakao da njegova država ima dobra iskustva kada je u pitanju regionalna saradnja, ali i borba protiv korupcije i da su to važna iskustva koja Finska može da prenese našoj zemlji.\nIkonen je pohvalio posvećenost Vlade Srbije i premijerke u uspostavljanju e-vlade, ističući da je transparentnost javne uprave najefikasniji vid borbe protiv korupcije.\nNa sastanku je razgovarano i o oblasti vladavine prava i napretku Srbije u poglavljima 23 i 24, kao i izradi Medijske strategije, kao važnog dokumenta za regulisanje medijskih sloboda, navedeno je u saopštenju.


Nije EU samo Nemačka i Francuska: Poruka austrijskog kancelara - 23.09.2020, Sputnik Srbija\nAustrijski kancelar Sebastijan Kurc izjavio je da je raspodela izbeglica po zemljama EU propala, te poručio da EU nisu samo Nemačka i Francuska i da i manje... 23.09.2020, Sputnik Srbija\nevropa, svet, vesti, sebastijan kurc\nOn je zatražio bolju zaštitu spoljne granice EU, kao i efikasniju borbu protiv krijumčara, ali i zajedničku pomoć na licu mesta.\n„Raspodelu odbija mnogo država i to neće funkcionisati“, naglasio je Kurc u izjavi agenciji AFP, koju su objavili i austrijski mediji, uoči najavljenog predstavljanja predloga reforme politike azila Evropske komisije, prenosi Tanjug.\nKurc odbija korišćenje pojmova kao što je „solidarnost“ u debati oko migracije.\n„Evropa je trebalo da izvuče pouku iz 2015. godine i zajednički se bori protiv ilegalne migracije“, podvukao je on.\n10 Septembar 2020, 10:56\nPodsetio je da je Austrija, posle Švedske i Nemačke, treća najpogođenija zemlja u EU kada je reč o prijemu izbeglica.\nKurc je istakao da i male države treba da imaju mogućnost u EU da zastupaju svoje interese.\n„EU je više od Nemačke i Francuske“, poručio je on dodajući da te dve velike zemlje imaju određeno pravo na vođstvo, ali i da druge države članice moraju imati mogućnost da iznesu svoje ideje i za to traže većinu.


Objavljeno u: Drugi svjetski rat, Dušan Bastašić, Jasenovac, Kolumnisti, Logor Staro sajmište, Srbija\nNe treba nas impresionirati i iznenaditi misionarska uloga Vladike Jovana Ćulibrka u poduci naroda serbskog o Holokaustu i njegova sve otvorenija naklonost prema toj temi, pošto preosvećeni slovi za velikog stručnjaka za Holokaust.\nA koje su to institucije – svjetovne i crkvene, u čijoj kompetenciji je ova oblast u kojima ključnu ili veoma značajnu ulogu ima vladika Jovan Ćulibrk, a za koje „običan“ svijet skoro da i nije čuo a trebao je:\nFunkcija predsjednika Upravnog odbora Muzeja žrtava genocida nikako nije crkvena ili sveštenoslužiteljska, nego svjetovna i politička. U njegovoj nadležnosti je, između ostalog, i predlaganje direktora Muzeja (već nekoliko godina na čelu Muzeja je vršilac dužnosti) i pravo glasanja pri izboru predsjednika.\nZanimljivo je da je završnu kratku sesiju o Bulajićevom grijehu, na Okruglom stolu održanom u Banjaluci 16. aprila 2005. moderirao tada jeromonah Jovan Ćulibrk.\nSada je jasnije i zašto je nedugo nakon imenovanja, novom predsjedniku Upravnog odbora Muzeja, na njegov poziv u goste stigao Efraim Zurof koji se nakon toga sa Ćulibrkom (predsjednikom komisije za utvrđivanje programske koncepcije i davanje prijedloga modela upravljanja Memorijalnim kompleksom na Starom sajmištu), uputio na mjesto nekadašnjeg koncentracionog logora.\nNe čudi ni da su se na jednoj od prvih sjednica Upravnog odbora Muzeja, na dnevnom redu našle dvije važne tačke. Prva se odnosila na promjenu pojedinih članova Statuta, druga o novostima u vezi sa Starim sajmištem.\nTrasiranju prerastanja Muzeja žrtava genocida u Muzej Holokausta u Srbiji, svakako će doprinijeti i predstojeća trodnevna međunarodna konferencija: „Holokaust u Srbiji i širi plan za uništenje evropskih Jevreja“ koja će se održati u Beogradu u okviru međunarodnog projekta Eskalacija u Holokaust: od streljačkih vodova do dušegupke u logoru Sajmište; dve faze Holokausta u Srbiji. Jedan od panelista na konferenciji na kojoj nije predviđeno ni „zuc“ o genocidu nad Srbima je Jovan Ćulibrk.\nTome bi se svakako u Upravnom odboru Muzeja žrtava genocida suprotstavio predstavnik Sabranja udruženja potomaka i poštovalaca srpskih žrtava u 20 vijeku.


Traženje azila bezuspješna avantura za građane BiH\nUtorak, 09. februar/veljača 2016, 06:42 CET\nFollow @RSE_Balkan Zvjezdan Živković 12.08.2012\nVanrednim letom na liniji Malme-Sarajevo u BiH je prije nekoliko dana vraćena grupa od preko 60 državljana BiH koji su pokušali da dobiju azil u Švedskoj. Istovremeno, predstavnici bh. vlasti kao i ambasade Švedske upozoravaju i podsjećaju da će biti odbijeni svi zahtjevi za azil koji su motivisani lošom socijalnom i ekonomskom situacijom u Bosni i Hercegovini, te da je odlazak u Švedsku ili neku drugu zemlju EU ravan avanturi.\nViše od hiljadu Bosanaca i Hercegovaca je u proteklih šest mjeseci zatražilo azil u Švedskoj. Potraga za boljim životom odvela ih je ka ovoj skandinavskoj zemlji. Međutim, nikome boravak nije dozvoljen.\nIako su lokalni mediji informisali javnost o problemu lažnih azilanata u zemljama Evropske unije i šengenskog prostora, građani Bosne i Hercegovine ga još ne uočavaju kao problem, kaže za RSE šef Monitoring tima zaduženog za praćenje primjene bezviznog režima Bakir Dautbašić.\n„Svaki dan traju te deportacije, samo različitim avioprevoznicima. Svjedoci smo da se ti ljudi vraćaju i da bivaju deportirani iz Švedske prema Bosni i Hercegovini, ponavljam po ko zna koji put za naše medije, uz zabranu ulaska u zemlje Evropske unije i Šengena od dvije do pet godina. Imamo tražioce azila, vrlo mali i neznatan broj, do 300 maksimalno, u Švicarskoj i Njemačkoj, i to nisu zabrinjavajuće cifre. U biti imamo samo problem u Švedskoj“, kaže Dautbašić i ističe da građani ne smiju nasjedati na brojne špekulacije, odnosno osobama koje pokušavaju izvući dobit.\n„Očigledno je da postoje određeni ljudi koji špekuliraju i navode građane na takav korak radi neke svoje zarade. Što je najžalosnije, u ovom posljednjem egzodusu, kad govorim o području Sapne i Kalesije, ljudi su koristili teritorij Republike Srbije i prevoznike iz Republike Srbije za odlazak u Švedsku. Taj profit su tamošnji organizatori ostvarili. Jednostavno, građani su više vjerovali šarenim lažama da će ih u Švedskoj čekati neki bolji život, jer jednostavno, ovo nije način na koji neko može dobiti boravak u bilo kojoj zemlji Evropske unije i Šengena.“\n„Lice prvo odlazi u Švedsku, evo, ako govorimo o Švedskoj, nakon toga, građanin koji želi to da uradi, odlazi u švedsku imigracijsku agenciju i tamo traži azil. Lice je azilant u momentu kad podnese zahtjev za azil, međutim, on traži da mu se prizna izbjeglički status, jer kad vam se pozitivno riješi taj zahtjev, vi postajete izbjeglica. Nažalost, građani ove zemlje jako dobro znaju šta znači biti izbjeglica. Međutim, nemoguće je da mi sada dobijemo izbjeglički status budući da je Bosna i Hercegovina sada sigurna zemlja, isto kao i naše susjedstvo i da građani iz Bosne i Hercegovine te beneficije više ne mogu da dobiju, nažalost, kao što su dobivali 92. ili 93. godine. Kada se utvrdi da je lice građanin Bosne i Hercegovine, kada to švedske vlasti utvrde, bilo da lice preda svoj pasoš ili kaže da ga je izgubilo, ili da mu ga je neko ukrao, a utvrdi se, uz asistenciju naše ambasade u Štokholmu, da nije, lice automatski biva procesuirano i u roku od par dana dobija negativno rješenje i ta država ga deportira zračnim putem nazad, prema Bosni i Hercegovini“, kaže Dautbašić.\nGovoreći o azilantima sa Zapadnog Balkana najveći je broj ljudi prema zemljama Evropske unije otišao iz Srbije - više desetina hiljada građana, potom iz Makedonije, Albanije, a najmanje iz Bosne i Hercegovine. Iz Ministarstva bezbjednosti BiH apeliraju na bh. građane da se više ne upuštaju u ovakve bezuspješne avanture koje mogu škoditi i imidžu ove zemlje.\nCudo!Bosanci, a posebno Hercegovci su uvijek pokazivali vise smisla za dobru procjenu situacije. Gdje ce u Svedsku po azil???! Svedjani su iz nekih ni dan danas objasnjenih razloga primili u vrijeme poslednjeg americko-irackog rata oko 30 000 Iracana, pa sad kao sto ni EU ne zna sta ce sa Madjarima i Rumunima, ne znaju sta ce sa njima. S druge strane ni Svedska nije imuna na porast desnicarskih (=protiv useljenika i stranaca) partija i stavova, kao rezultat ekonomske krize. Rezultat je da se i oko Sirijaca tri puta zamisle prije nego sto odobre azil, a ne za mucene Bosance. Mora da ih u Bosni neko dobro laze...?\nNajčitanijeSrbi i Albanci su nekada zajedno ratovali protiv Turaka Ko je Fahrudin Radončić, moćnik koji se našao iza rešetaka?Savet bezbednosti UN osudio severnokorejsko lansiranje rakete Skrozza: Vučić nije ispunio obećanje Za i protiv Nedića: 'Spasavanje' Srba i ne rehabilitacijiSrbija po ugledu na Orbanovu MađarskuŠta Milan Nedić uopšte radi na sudu? Priboj: Otvoren regionalni centar granične policije Vedranin pogled iz Amerike na Evropsku unijuPriča jedne poduzetnice: Pelene su ozbiljan posaoNajgledanije "Perspektiva": Druga epizoda - Bijeljina Fala, đe čuli i đe ne čuli Prag: Hiljade za Tvrđavu Evropa, stotine za dobrodošlicu izbjeglicama Severna Koreja lansirala raketu Protest protiv rehabilitacije Nedića Regionalni granični centar u Priboju Severna Koreja: Objava državne televizije o lansiranju rakete Moje ime je Benjamin Travničke maškare: Princ Facebook kriv za sve nevolje Protest "Novinari ne kleče"Najviše komentaraSrbi i Albanci su nekada zajedno ratovali protiv Turaka Za i protiv Nedića: 'Spasavanje' Srba i ne rehabilitacijiSrbija po ugledu na Orbanovu MađarskuKo je Fahrudin Radončić, moćnik koji se našao iza rešetaka?Može li se olimpijski duh vratiti u SarajevoBiH: Predati aplikaciju, pa se pripremati za ozbiljan posaoSavet bezbednosti UN osudio severnokorejsko lansiranje raketeSarajevska zima: Posvećenost umjetnosti i kulturiGrigorij Judin: Vlasti same biraju kako će biti srušenePriboj: Otvoren regionalni centar granične policije Najslušanije Vesti - 7. februar 2016 Oskar 2 Vijesti - 8.veljače 2016.


Haradinaj stigao u sud, uskoro odluka o izručenju - Sputnjik Srbija\n10:01 10 Maj 2021\nHaradinaj stigao u sud, uskoro odluka o izručenju\n09:07 27.04.2017 (osveženo 09:20 27.04.2017) Preuzmite kraći link\nLider Alijanse za budućnost Kosova Ramuš Haradinaj stigao je u sud u Kolmaru gde će, na javnoj sednici, biti saopšteno da li će biti izručen Srbiji.\nU francuskom gradu Kolmaru počela je sednica na kojoj treba da bude doneta odluka po zahtevu Srbije za izručenje Ramuša Haradinaja, koji se potražuje a ratne zločine nad Srbima tokom 1998. i 1999.\nHaradinaj je u sudnicu stigao desetak minuta pre početka sednice, gde su ga dočekale brojne pristalice, a na živom prenosu prištinskih medija vidi se pojačano policijsko obezbeđenje.\nDok je čekao početak sednice Haradinaj je sedeo i listao papire, nešto zapisivao, sa ozbiljnim licem nešto zapisuje.\nPored njega je njegova advokatica.\nU slučaju pozitivnog mišljenja Istražnog veća suda, odnosno saglasnosti sa zahtevom Srbije, Haradinaj bi imao pravo da uloži žalbu na tu odluku Vrhovonom kasacionom sudu Francuske, dok konačnu odluku o izručenju donosi francuska vlada, rekla je portparol suda u Kolmaru Sandra di Rosa.\nUkoliko Apelacioni sud u Kolmaru da negativno mišljenje o zahtevu Srbije, izručenje Haradinaja neće biti moguće, dodala je Di Rosa.\nU tom slučaju Haradinaj će biti slobodan da napusti Francusku, a Srbija ne bi imala pravo da se žali na odluku.\nHaradinaj, nekadašnji vođa OVK a danas na čelu Alijanse za budućnost Kosova, uhapšen je 4. januara na granici Švajcarske i Francuske po Interpolovoj poternici koju je za njim raspisala Srbija.


Instagram dobija još više opcija za bolje objave i razgovore - Report.rs\nBy redakcija 04/26/2022 Najnovije, Tech\nInstagram je dobio nekoliko novih funkcija, a najnovija ažuriranja za servis će korisnicima omogućiti da na bolji i lakši način podele svoje objave i učestvuju u razgovorima i deljenju poruka.\nInstagram DM (Direct Messages) opcija sada dobija mogućnost da se na nove poruke odgovara dok pregledate sadržaj na servisu. To znači da korisnik neće morati da prekine proces pregledanja sadržaja, a aplikacija će omogućiti da se brzo odgovori sa mesta gde se trenutno nalazite.\nUkoliko ste naišli na nešto zanimljivo, što biste želeli da podelite sa drugima, to možete učiniti brže pritiskom i dugim držanjem tastera “send”. Ponudiće vam se lista sa “najbližim prijateljima” kojima možete da podelite objavu, a sve to bez prekida pregleda sadržaja.\nNovitet za Instagram su i “tihe poruke”, tako što se prijateljima koje kontaktirate neće pojavljivati obaveštenje. Ovo će biti od koristi ukoliko poruke i sadržaj drugima prosleđujete kasno noću ili ako ne želite da ih na drugi način uznemiravate.\nPrethodna funkcija već postoji na Messengeru, koji je pored Instagrama takođe u vlasništvu kompanije Meta. Još neke funkcije, koje Messenger već ima, a sada ih dobija i Instagram, jesu nova tema za lo-fi razgovore, kao i slanje anketa u grupnim razgovorima.\nInstagram dobija i integraciju sa nekim od najpopularnijih servisa za striming muzike, kao što su Spotify, Apple Music i Amazon Music. Korisnici će direktno u razgovoru moći da preslušaju 30 sekundi pesme.\nOčekuje se da će sve navedene funkcije, koje stižu u Instagram, dodatno poboljšati komunikaciju između korisnika ove popularne platforme.\nIzvor: B92, VERGE, Foto: pixabay\nAmazon Music Apple Music DM funkcija instagram korisnici o-fi razgovor objava opcija poruka razgovor send servis Spotify tihe poruke


SRBIJA POPISUJE DOKUMENT GLOBALNIH CILJEVA ODRŽIVOG RAZVOJA U SEPTEMBRU 2015. GODINE: NAJVAżNIJA PITANJA SU BORBA PROTIV SIROMAšTVA I KLIMATSKIH PROMENA, ANTIKORUPCIJSKE MERE, ZAšTITA LJUDSKIH I PRAVA ZAPOSLENIH\nSrbija će na sednici Generalne skupštine Ujedinjenih nacija (UN) u septembru 2015. godine, u Njujorku potpisati dokument, kojim će se obavezati na ispunjenje ciljeva iz oblasti održivog razvoja, među kojima je najvažniji iskorenjivanje siromaštva.\nDokument koji će se primenjivati u narednih 15 godina treba da potpiše predsednik Srbije, naveo je ambasador i koordinator za ekonomske odnose u Ministarstvu spoljnih poslova Srbije, Dragan Županjevac.\nSrbija će time preuzeti obaveze ispunjenja Globalnih ciljeva održivog razvoja, rekao je on i dodao da taj dokument neće biti pravno, već moralno i politički obavezujući i da nećemo imati bilo kakve sankcije, ako neke od ciljeva ne realizujemo u planiranom roku.\nPitaće nas, međutim UN i EU da li se i u kojoj meri sprovode aktivnosti iz Globalne razvojne agende UN-a, istakao je Županjevac.\nOn je najavio da je sada u toku formiranje međuresorne Vladine radne grupe koja će se baviti tim pitanjima, kao i da u ispunjenje tih ciljeva treba da budu uključeni civilno društvo, Vlada i privredni sektor.\nCilj je, kako je rekao, da privatni sektor uglavnom finansira te projekte.\nGlobalni ciljevi održivog razvoja će obuhvatati, između ostalog, borbu protiv siromaštva i klimatskih promena, antikorupcijske mere, zaštitu ljudskih i prava zaposlenih, a UN uskoro treba da usvoji tu novu Globalnu razvojnu agendu koja će se realizovati u narednih 15 godina, počev od septembra 2015.\nTu novu agendu slediće sve zemlje u svetu, od najbogatijih do najsiromašnijih i ona će se sastojati od 17 osnovnih i 169 specifičnih ciljeva, a biće ozvaničena na sednici Generalne skupštine UN-a koja je planirana za kraj septembra 2015. godine.\nStalni predstavnik UN-a u Srbiji, Irena Vojačkova-Solorano, istakla je da je najvažnije početi sa primenom tih Globalnih ciljeva održivog razvoja, a da se mehanizam finansiranja postepeno samostalno uspostavlja.\nPitanja kao što su pijaća voda i čista energija, ne zahtevaju nova, već preusmeravanje postojećih finansijskih sredstava i njihovo efikasnije iskorišćavanje, rekla je Solorano.\nOna je istakla da je u Srbiji prvo neophodno utvrditi koje od pomenutih ciljeva je moguće ispuniti i za koje imamo resurse, istakavši da će Vlada odlučivati šta je prioritet.\nPotpredsednik Privredne komore Srbije, Milivoje Miletić, podsetio je da su u EU velike kompanije, sa više od 500 zaposlenih, obavezne da prave izveštaje o održivom razvoju i obaveštavaju javnost o merama koje su preduzele u oblasti uticaja tih kompanija na životnu sredinu i društvenu zajednicu u kojoj posluju, antikorupcijskim merama, kao i pravima zaposlenih.\nTime je obuhvaćeno oko 6.000 velikih kompanija, naveo je on i dodao da je društveno-odgovorno poslovanje jedino održivo poslovanje.\nČlan Upravnog odbora Globalnog dogovora iz PKS-a, Siniša Mitrović, naveo je podatak da je Srbija prošle godine zbog poplava izgubila oko 4,5 odsto svog BDP-a i zato ukazao na značaj preventive u borbi protiv klimatskih promena.\nOn je ukazao da se po svakom uloženom dinaru u tu borbu, kasnije ostvaruje dobit od osam dinara.\nMitrović je istakao i značaj Uredbe o tehničkim i drugim zahtevima za pepeo, kao građevinski materijal namenjen za upotrebu u izgradnji, rekonstrukciji, sanaciji i održavanju infrastrukturnih objekata javne namene ("Sl. glasnik RS", br. 56/2015 - dalje: Uredba), čijom će se primenom, kako je rekao, na kamenu, šljunku i pesku godišnje uštedeti oko 100 miliona evra.


Zaboravite na benzin i dizel: Uskoro ćete voziti automobil na SLANU VODU (VIDEO) - Prnjavorski informativni portal\nZaboravite na benzin i dizel: Uskoro ćete voziti automobil na SLANU VODU (VIDEO)\nAuto koji je napravila nemačka kompanija Quant može da dostigne brzinu od 100 km/h za 2,8 sekundi, a najveća brzina kojom može da se kreće je 350 km/h\nEvropskim putevima će konačno početi da idu vozila koja ne koriste benzin ili naftu, već slanu vodu. Ovog izumitelja morala je da čuva tajna služba Nemačke, da ne bi “misteriozno nestao” kao i svi pre njega.\nPrintskrin: Youtube/nanoFlowcell AG – QUANT\n– Auto pokreće sistem protočne baterije, koji predstavlja deo NanoFlowcell tehnologije. Sistem radi na sličan način kao hidrogenska baterija, osim što se za čuvanje struje koristi slana voda. Dve tečnosti sa metalnim solima koje se ponašaju kao elektroliti, kombinuju se tako da nastane elektrohemijska reakcija. Nakon toga, električni motori koriste ovu reakciju da bi stvarali struju, koja se zatim skladišti i raspodeljuje pomoću kondenzatora. Efikasnost ovog sistema dostiže skoro 80 odsto, pošto automobil jedva da poseduje pokretne delove, a proizvedeni gubici toplote su beznačajni u odnosu na automobile koje pokreću litijum-jonske baterije – kažu u ovoj kompaniji.\nIako tehnologija protočne baterije postoji već decenijama, izvesni proizvođači automobila tek nedavno su dobili dozvolu da počnu sa pravljenjem automobila koji koriste tu tehnologiju jer još od početka 20. veka, naftni karteli, koje kontrolišu Revizori, maltretiraju i ućutkuju pronalazače alternativne energije koji predstavljaju pretnju po naftne kartele.\n(Telegraf.rs / Webtribune.rs)\nauto automobilizam slana voda


Međak: Predloženi ustavni amandmani neće dovesti do nezavisnosti pravosuđa - Dijalog.net\nNaslovna Politika Međak: Predloženi ustavni amandmani neće dovesti do nezavisnosti pravosuđa\nKragujevac, 4. jun 2019. – Potpredsednik Evropskog pokreta u Srbiji (EPuS) Vladimir Međak ocenio je da predloženi ustavni amandmani neće dovesti do nezavisnosti pravosuđa i da će zbog toga biti onemogućena borba protiv visoke korupcije u Srbiji.\nMeđak je u Kragujevcu u okviru javne rasprave na temu “Zašto nam treba promena Ustava” rekao da o promeni najvišeg akta nema suštinske javne rasprave kao i da ni Skupština Srbije o predloženim amandmanima ne debatuje još od novembra 2018.\n“Ako ovakvi amandmani prođu Srbija će, kasnije u toku pregovora o pristupanju EU, imati problema da uradi neke stvari koje će morati, a to je borba protiv korupcije, posebno visoke korupcije. Sve to nije moguće bez nezavisnog pravosuđa koje ima instrumente i sposobnost da pokrene postupak visoke korupcije i donese presude“, rekao je Međak.\n“Referendum neće biti organizovan samo zbog ustavnih amandmana o pravosuđu, već će ići u paketu sa nekim drugim izmenama, verovatno vezanih za temu Kosova, ukoliko dijalog sa Prištinom bude išao u tom pravcu da Ustav mora da se menja“, naveo je Međak i dodao da će “amandmani o pravosuđu verovatno stajati u Skupštini sve dok se ne završi dijalog sa Prištinom“.\n“Ta dva tela neće biti u mogućnosti da rade nezavisno od volje Narodne skupštine, iako je jedan od segmenata nacionalnog plana koji je Vlada Srbije usvojila 2016. godine za pregovore o poglavlju 23, upravo predviđao nezavisnost tih tela i da će sudije i tužioci moći da rukovode njima“, rekao je potpredsednik EPuS.\n“Bojim se da ovo rešenje neće dovesti dotle da Srbija može da kaže da je ispunila ono što je rekla u poglavlju 23, a to je da će ostvariti nezavisnost pravosuđa“, rekao je Međak, prenosi Euractiv.\nOznakeEPuSPoglavlje 23Vladimir Međak\nPrethodno Visoki savet sudstva: Neprimereni napadi na sudije narušavaju princip podele vlasti\nSledeće Pet komesara iz prethodnog sastava Evropske komisije izabrano za evroposlanike\nTop Tags Vlada Republike Srbije evropske integracije mladi konkurs Civilno društvo Evropska unija OCD Evropska komisija Društvo ljudska prava istraživanje Srbija i Evropska unija vladavina prava lokalna samouprava mediji


Volvo želi da od 2040. pravi isključivo električne automobile - BIGportal.ba\nOktobar 21, 2019 Oktobar 21, 2019 03\nPovodom premijere Volvoa XC40 Recharge, prvi čovek kompanije – Hokan Samuelson, izjavio je za Autocar da ovaj švedski proizvođač namerava da se preorijentiše na električne modele, ali da će vreme prelaska na isključivo električne pogonske sistem zavisiti od tražnje kupaca.\n“Više se ne postavlja pitanje ‘da li’, već ‘kada’ će se to dogoditi, a kupci su ti koji će na kraju odlučiti”, objašnjava Samuelson.\n“Što bude veći procenat potpuno električnih automobila među prodatim vozilima, to ćemo brže obustaviti naš program razvoja motora sa unutrašnjim sagorevanjem. Ako SUS motori budu činili samo mali procenat prodaje, verovatno ćemo ih brže ukinuti.”\nStigao je novi SUV “lavić”: Peugeot 2008 za 2020.\nKineski Aiways U5 prelazi više od 14.000 km na struju kako bi osvojio Evropu\nIstraživanje pokazalo: Uspjeh zavisi od para, ne od znanja\nOpšti haos u Napulju – tjelohranitelji čuvaju fudbalere od navijača!\n“Ne umeju da kažu ko će još u EU”


Društvo i ekonomija: Elektronske građevinske dozvole od Nove godine - BalkaniYUm.TV '); } //]]>\nElektronske građevinske dozvole od Nove godine\nPotpredsednica vlade i ministarka građevinarstva, saobraćaja i infrastructure Zorana Mihajlović izjavila je danas da će od 1. janura u celoj Srbiji početi da se izdaju elektronske građevinske dozvole i da će taj sistem za korišćenje biti jednostavniji od fejsbuka.\n- Mi smo ovo uradili za teritoriju cele Srbije, nema delova zemlje gde se ovo neće primenjivati - rekla je Mihajlović, koja je zajedno sa novinarima isprobala sistem za elektronske gradjevinske dozvole u Gradjevinskoj školi "Branko Žeželj", navodeći da će uhodavanje trajati do marta.\nSigurno ćemo od marta početi u potpunosti da izdajemo elektronske građevinske dozvole, rekla je Mihajlović.\nOna je istakla da je to uhodavanje, na primer, u Makedoniji trajalo malo duže i da će se Ministarstvo truditi da brže reši početničke probleme.\nPrema njenim rečima, Zakon o planiranju i izgradnji daje rezultate i u oktobru 2015. u odnosu na isti mesec 2014, Srbija je izdala 35 odsto više građevisnkih dozvola.\n- Takođe, prosek izdatih dozvola u prethodnih nekoliko meseci je u odnosu na prethodnih sedam godina veći za 23 odsto, a vrednost izvedenih radova je veći za više od 60 odsto u oktobru nego u istom mesecu 2014. godine - naglasila je Mihajlović.\nOna je kazala da se obučavaju treneri koji će obučavati predstavnike lokalnih smaouprava i da se ministarstvo zajednički trudilo sa NALED-om, USAID-om i GIZ-om da sve to bude vrlo jednostavno.\nMihajlović je podsetila da se Srbija ove godine popela na Duing biznis listi Svetske banke o uslovima poslovanja za više od 30 mesta navodeći da je cilj da sledeće godine budemo medju prvih 20 ili 30 zemalja, čemu će svakako doprineti elektronska grajdevinska dozvola.\nObećali smo tada da ćemo 1. janura sigurno krenuti sa izdavanjem elektronske gradjevinske dozvole i drago mi je da ćemo rok ispoštovati, naglasila je Mihajlović.\nOna je naglasila da je sistem lakši za upotrebu nego fejsbuk I da kao kada se ulazi u svoj nalog I pravi mejl adresa tako će korak po korak I taj sistem da void korisnika da uradite sve što je potrebeno.\nMihajlović je tom prilikom obišla 32 polaznika iz lokalnih samouprava koje se obučavaju za upotrebu tog sistema.


Sekretari Parlamenta Federacije razgovarali sa predstavnicima EU Twinning projekta - Parlament Federacije Bosne i Hercegovine - Predstavnicki dom\n19. Oktobar. 2021.\nSekretari Parlamenta Federacije razgovarali sa predstavnicima EU Twinning projekta\nSekretari Predstavničkog doma i Doma naroda Parlamenta Federacije Bosne i Hercegovine (BiH) Ivan Miličević i Izmir Hadžiavdić, zajedno sa svojim šefovima Odsjeka za evropske integracije Elvirom Habotom i Aidom Hadžić-Salkić, sastali su se danas sa predstavnicima EU Twinning projekta na čelu sa voditeljem Projekta iz zemlje članice EU Zoltánom Horváthom.\nTwinning projekat, koji je, u visini od 2,3 miliona eura, finansirala EU i koji traje 30 mjeseci, pružio je podršku parlamentima u Bosni i Hercegovini s ciljem uspješnijeg ispunjavanja zadataka u vezi s poslovima evropskih integracija. U okviru Projekta radilo se na unapređenju sposobnosti stručnih službi parlamenata u vezi s poslovima evropskih integracija, jačanju saradnje između parlamenata u BiH u vezi s pitanjima evropskih integracija, jačanju uloge parlamenata u komuniciranju s javnošću o poslovima evropskih integracija, kao i na unapređenju vještina i kapaciteta parlamenata u BiH u oblasti usklađivanja zakonodavstva s pravnom stečevinom EU. U Projekat su bile uključene i skupštine kantona, kojima je pružena podrška s ciljem osiguravanja njihovog učešća u procesu evropskih integracija.\nOvo je treći Twinning projekat koji se odnosi na podršku parlamentima u BiH u procesu evropskih integracija, a provode ga predstavnici Narodne skupštine Mađarske, Parlamenta Austrije i Hrvatskog sabora. Na sastanku je razgovarano o rezultatima i značaju Projekta u svim komponentama kao i nastavku procesa evropskih integracija BiH.


15. Savetovanje pacijenata - Sezonske alergije - Sa alergijom na ti! (PSANS)\nSvake godine, sve veći broj ljudi pati od sezonskih alergija, a one nisu više samo problem pojedinca, već i društva. Sve počinje s proleća, pojavom alergena iz prirode, menjanjem vremena, pa i sve učestalijim visokim temperaturama u letnjim mesecima koje prave kožne i alergijske probleme. Usled njihove, sve veće zastupljenosti, uloga farmaceuta u savetovanju pacijenata koji se suočavaju sa ovim problemom je od izuzetnog značaja.\nPSANS vas poziva na 15. Savetovanje pacijenata na temu: „Sezonske alergije - Sa alergijom na ti!", koje će se održati u subotu, 13. 11. 2021. u amfiteatru A1 Medicinskog fakulteta u Novom Sadu, sa početkom u 10h.\nProjekat obuhvata predavanja stručnjaka na zadatu temu i diskusiju studenata sa predavačima, nakon čega sledi kviz za sve učesnike predavanja, a u drugom delu projekta i radionica na kojoj će studenti imati priliku da pokažu svoje veštine savetovanja.\n10.00 – 10.10 Uvodna reč\n10.10 – 10.20 Sponzorsko predavanje – Apotekarska ustanova BENU\n10.20 – 11.00 „Etiologija i patogeneza sezonskih alergija” - prof. dr Maja Buljčik Čupić\n11.00 – 11.40 „Farmakoterapija sezonskih alergija” - prof. dr Nebojša Stilinović\n11.40 – 12.00 Kafe pauza\n12.00 – 12.40 „Prevencija i nefarmakološke mere pri lečenju sezonskih alergija” - mr ph Jovana Vukov\n12.40 – 13.00 Kviz - MyPharmaSpace\n13.00 – 13.10 Kafe pauza\n13.10 – 15.00 Radionica\nNa radionici mogu da učestvuju studenti farmacije sa Medicinskog fakulteta u Novom Sadu, koji su prisustvovali edukativnom delu projekta.\nKao i uvek do sada, za vas smo pripremili zanimljive poklone, a pobednik radionice kao nagradu dobija vaučer za 14. NAPSer kongres.\nPrijave za prisustvo na predavanju, kao i za učešće na radionici su OBAVEZNE! U formularu ćete imati opciju da izaberete da li želite da prisustvujete samo predavanju, ili i predavanju i radionici. Prijave možete popuniti putem linka:\nNapomena: Prijave za predavanja i radionicu će biti otvorene do četvrtka, 11. novembra u ponoć!


Bjeloruska opozicionarka se sastaje sa zamjenikom državnog sekretara SAD\nBjeloruska opozicionarka Sviatlana Tsikhanouskaya trebalo bi u ponedjeljak, 24. augusta da se sastane u Litvaniji sa sa zamjenikom američkog državnog sekretara Stephenom Biegunom.\nU fokusu njihovog razgovora biće načini za mirno rješenje spornih predsjedničkih izbora koji su izazvali talas protesta.\nDo sastanka dolazi dan nakon što je 23. augusta više od 100.000 demonstranata izašlo na ulice bjeloruske prijestolnice Minska, protiv ponovnog izbora predsjednika Alexandrea Lukashenka i postizbornog obračuna usred velikog bezbjednosnog prisustva u beloruskoj prestonici i novih upozorenja vojske.\nVlasti u Bjelorusiji pritvorile su danas dva člana Koordinatorskog vijeća opozicione liderke Sviatlane Tsikhanouskaye ispred fabrike traktora u Minsku.\nKoordinacijsko vijeće navodi da su Volha Kovalkova, glavna pomoćnica Tihanovske, i organizator štrajka Syarhey Dyleuski privedeni ranije 24. augusta i optuženi za pokušaj organizovanja neovlaštenog protestnog skupa u minskom traktorskom pogonu (MTZ).\nTridesetogodišnji Dyleuski radnik je u fabrici traktora, čija je oštra kritika predsjednika Aleksandra Lukašenka privukla pažnju međunarodnih medija kao i pritisak bjeloruske policije.\nSaradnik Kovalkove, Dzyanis Sadouski rekao je za RFE / RL da je policija obavijestila Koordinacijsko vijeće da su njih dvoje privedeni u sklopu "administrativnog" slučaja protiv njih, te da će najvjerovatnije biti novčano kažnjeni.


Meet-up sa ekspertkinjom za Blockchain tehnologiju Loretom Jozef – AFA\nMeet-up sa ekspertkinjom za Blockchain tehnologiju Loretom Jozef\nBlockchain guru Loreta Jozef iz Australije nedavno je bila gošća okupljanja, koje je organizovala Australijska ambasada u Beogradu u saradnji sa Blockchain inicijativom na kome su imale zadovoljstvo da učestvuju predstavnice AFA zajednice\nOvo je bila sjajna prilika da se upoznamo i sa uspešnim IT kompanijama iz Australije, koje su deo poslova poverili domaćim IT stručnjacima, kao i da se razgovara o mogućnostima koje pruža nova blockchan tehnologija i kakve promene izaziva na nivou globalne svetske ekonomije.\nLoreta Jozef je uspešan konsultant u sferi finansija i bankarstva sa iskustvom preko 25 godina na finansijskom tržištu i sličnim sektorima. Radila je u bordovima mnogih važnih investicionih banaka, kao i na top menadžment pozicijama u Aziji i Indiji uključujući RBS (Indija), Macquarie Group (Indija), Deutsche Bank, Credit Suisse i Elara Capital (Indija). Loreta je deo savetodavnog odbora UWS Biznis School, Blume Ventures (Indija), zatim na čelu borda ADDCA (Australian Digital Currency and Commerce Association), ima i savetodavne pozicije više u IT, biotech i Cibersecurity kompanija. Ona je zaslužna za implementaciju blockchain tehnologije u javnim sektorima Australije i upravo je ovom prilikom prenela svoje važno iskustvo iz ove oblasti.\nPored toga što su učesnici imali prilku da dobiju najnovije informacije iz oblasti vrhunske tehnologije, mogli su i da postave konkretna pitanja o tome kakvi su domaći potencijali u kontekstu primene i razvoja blockchain tehnologije i kako se kotiraju domaći stručnjaci u domenu ove revolucionarne tehnologije, koja ima potencijal da iz korena menja dosadašnje ustaljene načine poslovanja, povezivanja i saradnje.\n“Bilo nam je veliko zadovoljstvo da upoznamo Loret i privilegija da čujemo njeno bogato iskustvo iz ove oblasti. Zainteresovale smo se za blockchain tehnologiju koja otvara brojne mogućnosti, ali se o njenoj primeni veoma malo zna i to najviše u kontekstu kripto valuta. Imale smo priliku da ove godine budemo i na prvoj Blockchain konferenciji u Portoriku, gde je najavljena kao nova velika revolucija koja će izazvati promene u svim sferama života, kako radimo, živimo, način na koji se povezujemo. Zato će ove godine na Nedelji inovacija, koju će AFA organizovati po drugi put, blockchain tehnologiji biti posvećena posebna pažnja u kontekstu predstavljanja najboljih inostranih i domaćih iskustava i primena.” Izjavila je Žaklina Kušić, osnivač Nedelje inovacija.\nIzvor: Sajt Innovationaus, https://bit.ly/2Nbd9qGi Serbian Blockchain Initiative https://bit.ly/2POLjxQ\nPrevious PostAFA postala partner konferencije Global Female Leaders\nNext PostMlada i uspešna: ko je 25-godišnjakinja koju nazivaju novim Ajnštajnom?